open-index/open-wikipedia-markdown huggingface dataset:
康士坦丁二世 (希臘)

**康士坦丁二世**（希臘文：Κωνσταντῖνος Βʹ *Konstantínos II*，），係希臘末代國王，1964年上任，去到1973年君主制畀人廢咗為止。第二年佢同意公投結果，兼且承認希臘第三共和國嘅成立。

## 早年
1940年康士坦丁二世響希臘雅典Psychiko王宮出世，係時任希臘王儲保羅一世同王儲妃弗迪烈卡嘅第二個細路，第一個仔，有一個家姐蘇菲亞同細妹伊蓮；亦係時任國王佐治二世嘅侄仔。因為當時希臘王位係傳男唔傳女，所以佢一出世就係王位假定繼承人（佐治二世冇仔女），而希臘王室亦有搞活動慶祝佢嘅出世。

康士坦丁好唔好彩咁響二戰期間出世。由於1941年至1946年希臘畀軸心國霸咗，佢老豆保羅帶住一家大細同阿伯佐治二世先後流亡到埃及開羅同英國倫敦，最後響南非開普敦安身。1946年佢同大人一齊返到希臘，而佐治二世響一年後死咗，老豆保羅升做國王，康士坦丁亦升為王儲。

## 王儲時代

康士坦丁曾經響希臘海、陸、空三軍服役，亦響德國北約Air Force Special Weapons School讀過書。後嚟到雅典大學攻讀法律系。

佢運動好叻，曾經響1960年羅馬奧運會響帆船運動比賽龍骨艇代表希臘攞到金牌，係希臘自1912年奧運以嚟第一面帆船金牌，當時佢只有20歲。佢游水亦都好叻，仲攞到空手道黑帶。另外佢都對壁球、田徑同騎馬有興趣。

1963年，佢成為國際奧林匹克委員會成員。雖然響1974年，因為希臘第三共和國成立，佢畀人趕出希臘同埋冇咗希臘國籍，因而畀人取消奧委會成員，但後嚟佢又做咗奧委會榮譽成員。

## 國王時代

1964年，老豆保羅一世因癌症而死，身為王儲嘅康士坦丁就繼位做國王，係**康士坦丁二世**。佢嘅上任一度畀人視為希臘改革嘅希望，但後嚟破滅。

1967年4月21號，陸軍上校佐治斯·帕帕佐普洛斯發動軍事政變。無耐，軍方領袖就派人見國王康士坦丁。康士坦丁最初叫佢哋走，之後先至慢慢去國防部。經過討論之後，國王最後承認咗軍方成立「上校團」嘅軍政府，去取代時任總理Panayiotis Kanellopoulos嘅右派政府，仲接受佢哋嘅宣誓，令到上校團開始咗長達七年嘅獨裁時期。Panayiotis Kanellopoulos後嚟話，佢畀軍政府攞住機關槍嘅士兵恐嚇，先至去王宮接國王。

康士坦丁後嚟決定響12月13號發動反軍方政變，又去到卡華拉，希望見到一班仲對王室忠心嘅士兵。而三軍之中，除咗發動政變嘅陸軍，海軍同空軍都依然支持國王。佢期望派軍佔領希臘第二大城市帖撒羅尼迦，成立新政府去延續佢嘅統治，對抗上校團，同埋得到國際社會嘅承認。但係國王都係太天真，冇好好去計劃同埋組織，結果畀軍政府先發制人，搶先控制住海軍同空軍同埋佔領帖撒羅尼迦。軍政府甚至出兵打卡華拉，要捉住國王。

意識到政變失敗嘅康士坦丁，響同日夜晚帶埋老婆仔女兼總理Panayiotis Kanellopoulos，搭咗王家飛機，走難到羅馬，王室由呢一刻開始名存實亡。由於國王走咗佬，佐治斯·帕帕佐普洛斯宣佈自己係總理同攝政王。

軍政府曾經同國王講數，話可以接佢返嚟希臘。但康士坦丁唔同意軍政府嘅條件，談判破裂。

1973年，上校團宣佈廢咗君主制同埋王室，佢再都唔係希臘國王。

## 希臘民主公投
1974年，土耳其入侵塞浦路斯令到軍政府倒台，原先流亡嘅康士坦丁·卡拉曼利斯得以返嚟希臘。康士坦丁滿心以為佢會恢復1952年希臘憲法，所以歡迎卡拉曼利斯，同埋邀請佢做首相。但係卡拉曼利斯並冇恢復1952年嘅希臘憲法，淨係另外再頒佈一份新憲法。

卡拉曼利斯帶領住新民主黨響國會選舉中大勝，就話響12月8日搞公投，決定希臘係要用君主立憲制，定係建立共和國。公投嘅結果顯示，絕大部分民眾支持改建共和國。希臘第三共和國因而成立。

## 退位後

康士坦丁並冇好似其他末代國王咁希望恢復王位，而係承認共和國嘅成立，仲話：如果希臘人決定佢哋要一個共和國，咁佢哋就有呢個資格同埋響和平之中享受佢。自此，佢一直響外國生活，只係響特殊情況先至有機會返希臘。就好似響1981年，佢返王宮出席阿媽弗迪烈卡嘅葬禮。

1992年，佢簽咗一份協議，將自己響希臘嘅土地畀一個非營利基金會，去攞返塔托伊宮。1994年，總理安德烈亞斯·帕潘德里歐決定推翻佢響1992年嘅協議，仲取消佢嘅希臘戶藉同埋土地。康士坦丁將希臘政府告上法庭，要求政府賠返五億歐羅畀佢，但最後法院淨係判政府要賠返一千二百萬歐羅；另外，法院仲話賠返土地並唔係希臘政府嘅責任。

由於康士坦丁冇咗護照，搞到佢淨係可以用「丹麥王子康士坦丁」呢個名攞到丹麥國籍（希臘王室係丹麥王室嘅分支）。而佢同老婆安妮-瑪麗多年嚟都住響英國。佢同堂細佬查理斯三世好老友，仲係威爾斯親王威廉嘅教父。

自1994年開始，佢同挪威國王哈拉爾五世出任世界帆船嘅榮譽聯席主席。

2004年，佢去到希臘總統府，同時任總統科斯蒂斯·斯特凡諾普洛斯見面。2013年，佢終於可以返去希臘生活。佢同老婆安妮-瑪麗響伯羅邦尼斯大區Porto Cheli買咗一間別墅同嚟自住，直至2022年春天搬去雅典。

晚年佢飽受慢性心臟病困擾；而且響2022年曾經患上武漢肺炎，自此之後就成日出入醫院。佢最後一次露面係響2022年10月，當時佢同家姐西班牙王后蘇菲亞、細妹伊蓮公主食飯。2023年1月10號，佢響雅典一間私人醫院因為中風而過身，終年82歲。康士坦丁二世唔會舉行國葬，而係以普通公民嘅身份下葬，並且葬響塔托伊宮。

## 屋企

1964年9月18號，佢同丹麥國王費特力九世個細女安妮-瑪麗響雅典都主教座堂結婚，有三個仔兩個女：

* 亞歷絲亞公主（1965年7月10號ー）
* 帕夫羅斯王儲（1967年5月20號ー）
* 尼古拉斯王子（1969年10月1號ー）
* 狄奧多拉公主（1983年6月9號ー）
* 菲臘王子（1986年4月26號ー）

## 稱呼

* 1940年6月2號ー1964年3月6號：希臘王子康士坦丁
* 1964年3月6號ー1973年6月1號：希臘人之王康士坦丁
* 1973年6月1號ー1994年：前希臘國王康士坦丁

1994年，總理安德烈亞斯·帕潘德里歐決定註銷佢嘅戶藉同財產。康士坦丁二世想攞返戶籍，唯一嘅方法就係幫自己改個姓。但康士坦丁二世就話：「我冇姓—我嘅屋企冇姓。依家總理帕潘德里歐通過嘅法例基本上認為我唔係希臘人、只有響行使希臘國王職權嗰陣我先係希臘人…最大嘅問題，係我嘅祖先丹麥王室都冇姓，而我嘅家族格呂克斯堡王朝中嘅「格呂克斯堡」係地方名而唔係姓…或者我可以叫我做肯辛頓先生。」

之後佢以丹麥王室後人嘅身份獲得丹麥護照，戶籍名係「希臘嘅康士坦丁」（Constantino de Grecia），利用呢本護照佢可以自由進入希臘。一開始佢畀某啲希臘媒體笑，叫佢做「Κωνσταντίνος Ντεγκρέτσιας」。

國際奧委會到依家都叫佢做「希臘國王康士坦丁殿下」。響希臘，市民多數叫佢做「前國王」。佢嘅官方網站就叫自己做「國王康士坦丁，前希臘人之王」。

## 攷
麥麗怡

**麥麗怡**（，），係香港女模特兒，2018年度工展小姐選舉亞軍，亦係now TV體育節目主持。

## 簡歷
麥麗怡喺香港出世，小學讀靈糧堂秀德小學，中學讀天主教母佑會蕭明中學，大專讀香港珠海學院新聞同傳播學系，2017年8月開始加入now TV做體育節目主持。麥麗怡代表髮再生參選2018年度工展小姐選舉，最後攞到亞軍，同埋「最合眼緣獎」、「最佳口才獎」兩個獎。

## 演出
### 電視節目（[[ViuTV]]）
*2021年：《阿女又戀嚟》參加者
### 電視劇（[[ViuTV]]）
*2022年：《冥冥之中》 飾 小英

## 參考

## 出面網頁
*
親密愛人

《**親密愛人**》係香港歌手梅艷芳出嘅第十六張錄音室專輯、第三張國語錄音室專輯。喺1991年2月12號由華星唱片出品同由滾石唱片發行。

## 簡介
呢張專輯係梅艷芳1991年年底退出樂壇前嘅最後一張個人專輯。

## 曲目

## 參考
數碼腳印

**數碼腳印**（**digital footprint**）指一個人喺用電子架生嗰陣喺互聯網或者電子架生嗰度留低嘅一啲痕跡，例如係一個人喺社交媒體嗰啲留言呀噉。數據科學方面嘅工作者好興攞呢啲數據嚟做分析。
## 睇埋
*數據科學
*行為分析
硬同軟科學

**硬科學**（參照）同**軟科學**（參照），係科學上攞嚟劃分學科用嘅兩個概念。一般嚟講，如果一門採取科學方法嘅領域（科學）啲量度夠精確（能夠產生量度層次高嘅數字）而且夠客觀（例如唔使靠受試者口頭報告），就會當係硬科學，否則就係軟科學。

喺東亞多地，好多人會當硬同軟科學等同於**文理分科**，當中硬科學等同理科而軟科學等同文科。有關呢方面嘅概念問題，可以睇睇自然科學、工程學、社會科學同埋人文學等嘅分科概念。

## 例子

舉幾個例說明，好似物理學同化學等嘅自然科學多數都會俾人當係硬科學；社會科學（除咗經濟學之外）多數都會俾人當係軟科學，因為呢啲領域研究社會現象，好多時都會用問卷或者訪問等嘅方法要受試者答問題，用呢啲答覆做分析（研究數值有可能受到受試者嘅主觀感覺影響）；而心理學就一半一半－神經心理學同動物行為學等唔靠人類受試者口頭報告又唔靠文本性質數據嘅心理學子領域一般俾人覺得係「硬」啲，相對嚟講社會心理學等比較依賴問卷同訪問嘅心理學子領域，就俾好多人覺得係「軟」啲。

## 睇埋
*科學方法
*實證再現
*硬科幻同軟科幻

## 引述

## 拎
* 【STEM 課程係乜？】STEM 教育 5 大好處
王洛賓

**王洛賓**（；），喺北京出世，原名**王榮庭**，字**洛賓**，用過**艾依尼丁**呢個名，係中國作曲家同民族音樂學家。

## 主要作品
王洛賓搜集整理同寫咗700幾隻西北地區嘅民歌，佢先後出版過8部歌曲集，令中國西部民歌發揚到成個中國大陸，甚至世界唔同地方，其中主要作品有：
*《在那遙遠的地方》
*《達坂城的姑娘》
*《半個月亮爬上來》
*《掀起你的蓋頭來》
*《阿拉木汗》
*《在銀色的月光下》改編塔塔爾族民歌。嚟自19世紀中後期俄羅斯民歌《Над серебряной рекой》
*《青春舞曲》
*《可愛的一朵玫瑰花》
*《永隔一江水》（改編自1959年蘇聯電影《》插曲《Два берега》）

## 參考

## 出面網頁
* 王洛賓官方網站 
* 王洛賓藝術研究傳播機構，互聯網存檔
The Greatest Love of All

《**The Greatest Love of All**》係由Michael Masser作曲、Linda Creed填詞、George Benson喺1977年演唱嘅歌。

## 榜單
### 週榜

### 年榜

## 參考

## 出面網頁
* 
* 
* Benson's "The Greatest Love of All" page at Discogs
* Benson's "The Greatest Love of All" page at 45cat
* 
* Houston's "Greatest Love of All" page at Discogs
彼利菲密碼法

**彼利菲密碼法**（英文：**Playfair cipher**），個名嚟自推廣呢種技術嘅里昂·彼利菲（Lyon Playfair），係源自 1854 年嘅一種密碼法，可以用嚟將用字母寫嘅明文加密。
## 步驟
彼利菲密碼法步驟如下：
*設定一個加密用嘅矩陣：
**揀一個關鍵字，例：`Playfair Example` 做關鍵字；
**將個關鍵字啲字母排入去一個 5 × 5 格嘅矩陣嗰度，排完就按 A B C D 順序排，途中要揀一個字母（通常係 J）唔填而且重複咗嘅字母唔填，因為羅馬字母有 26 個咁多，所以噉做會得出一個啱啱好 25 格填嗮、冇任何字母重複咗嘅矩陣，例如下圖係將 `Playfair Example` 填落去個矩陣嗰度得出嘅樣（J 忽略，而紅色嗰啲細字母係因為重複咗而冇填落去嗰啲）：

*將明文嘅字母分開做一對對，如果明文嘅字母數量係單數，噉最後單丁嗰個字母掕個（例如）Z，例：明文係 `instruments`，分咗做一對對就變成
*:`'in' 'st' 'ru' 'me' 'nt' 'sz'`
*當中一對字母當中嗰兩個字母唔可以同款，如果同款，就插個（例如）X 喺裏面，例：明文係 `hello`（唔可以俾 `ll` 呢個組合出現），做咗分對嘅過程之後應該會係
*:`'he' 'lx' 'lo'`
做咗分對之後，Foreach 字母對，做以下嘅嘢：
*攞個矩陣上手睇，
*如果嗰對字母出現喺同一打戙行，將每個字母變成喺嗰個字母對落嗰個字母（最底嗰行對落當係最頂嗰行），例：用返頭先 `Playfair Example` 做關鍵字嘅矩陣，如果有對字母對係 `DE`，就將對字母變成 `OD`；

*如果嗰對字母出現喺同一打橫行，將每個字母變成喺嗰個字母對右嗰個字母（最右嗰行對右當係最左嗰行），例：用返頭先 `Playfair Example` 做關鍵字嘅矩陣，如果有對字母對係 `EX`，就將對字母變成 `XM`；

*如果上述兩點都唔成立，噉就喺對字母畫一個長方形，令對字母成為個長方形嘅兩個角，再將每一個字母換做同佢喺同一條橫行嗰個對角，例：繼續用 `Playfair Example` 做關鍵字嘅矩陣，如果有對字母對係 `HI`，就將對字母變成 `BM`；

如是者，就會得出一段密文。彼利菲密碼法相當好用，就算到咗廿一世紀初，彼利菲密碼法嘅變種就連喺專業嘅密碼學工作上都仲有人用。

## 註釋

## 睇埋
*替代法
## 攷
可愛的一朵玫瑰花

《**可愛的一朵玫瑰花**》係由王洛賓填詞同作曲。呢隻歌係一隻哈薩克族民歌。

## 簡介
呢隻歌喺1930年代就已經喺中亞草原道流傳嘅歌，之後傳入到新疆。王洛賓就將哈薩克話嘅《都達爾和瑪麗亞》改編做漢語版，就叫做依家嘅《可愛的一朵玫瑰花》。

## 參考
哭了

《**哭了**》係由李泉填詞同作曲，Ricky Ho編曲，范曉萱演唱。呢隻歌收錄喺《Darling》專輯入面。

## 簡介
呢隻歌之後畀李泉翻唱過，並收錄喺《走鋼索的人》專輯入面。

## 參考

## 出面網頁
*范曉萱《哭了》官方MV
你把我灌醉

《**你把我灌醉**》係由姚若龍填詞，黃大煒作曲、編曲同演唱。呢隻歌收錄喺《手下留情》專輯入面。

## 簡介
呢隻歌有好多歌手翻唱過，例如有梅艷芳、陳奕迅同張敬軒、鄧紫棋、沙寶亮、動力火車、林宥嘉、蕭敬騰、王力宏、劉德華等。

2014年，鄧紫棋憑住呢隻歌喺2013年度勁歌金曲攞到勁歌金曲獎、第三十六屆十大中文金曲攞到優秀流行國語歌曲獎。鄧紫棋喺湖南衛視《我是歌手2》第三期唱咗呢隻歌，並攞到嗰集觀眾票選第一名。

## 參考

## 出面網頁
*黃大煒《你把我灌醉》官方影片
亞厄懷勒縣

**亞厄懷勒縣**（）係德國萊茵蘭–普法茨州北部嘅一個縣，首府拔奈恩厄-亞厄懷勒。

## 地理
亞厄懷勒縣北面同北萊茵－西法倫州嘅哀士噱軒縣、萊茵-肆役-縣、波恩市相鄰，東面接新樾縣，南面接邁恩-可勃倫茨縣，西南面接闊勤埃佛縣。
科學嘅等級

**科學嘅等級**係由孔德，喺十九世紀，提出嘅一個理論，講到科學嘅發展係最簡單，最普遍嘅學科，天文學，首先入去呢個「實証階段」（positive stage）。亦就係孔得講嘅三階段定律之中嘅一個階段。科學「等級」向上行，科學科學亦都變得更加複雜同埋專門，呢啲學科就會遲啲去到「實証階段」。 學科要升級就係靠佢哋嘅先輩嘅科目；最高嘅階段就係社會科學。根據理論講，物理學上面有多啲嘅共識同埋快啲進步，相比起其他社會科學嘅學科。 
        
          
## 攷
三階段定律

**三階段定律**（法文：loi des trois états）係法國哲學家孔德喺《實證哲學教程》之中提到嘅概念，認為社會整體來講嘅發展經歷三個階段：神學階段（l'état théologique）、形上學階段（l'état métaphysique）、實證階段（l'état scientifique）。

歷史學家威廉為偉（William Whewell）咁樣寫：「孔德先生對科學進步嘅安排 - 由形而上到實證，係事實上違反歷史，同好哲學原則相違背。」科學史學家  H. Floris Cohen 令到現代人注意到對實證主義基礎嘅第一次辯論。相反，進化論作者 達爾文喺佢本筆記度咁樣寫: 「孔德神學科學階段嘅睇法好正。」
  
## 攷
數碼人文學

**數碼人文學**（參見 ）係一個跨學科嘅領域，主旨係想將運算技術應用喺人文學中。數碼人文學會用電腦方法儲住啲資訊，仲會用人工智能等嘅電腦技術分析數據，從而搵出對人文學嚟講有用嘅知識；此外，數碼人文學有陣時又會對資訊科技上嘅研究有所啟示。

到咗二〇二〇年代，數碼人文學已經取得咗一定嘅成功，由文學、音樂以至視覺藝術上嘅研究，都有採用數碼人文學嘅研究方法，而且結合人文同資訊科技仲有助帶起運算創意等嘅新諗頭。

## 學科定位

定義上，數碼人文學屬於人文學，而二〇二二年嘅不列顛百科全書係噉樣定義**人文學**呢個概念嘅：

人文學包括文學、視覺藝術、表演藝術同法律等，呢啲領域都係研究緊文化、或者話係研究緊人類社會嘅產物，包括諸如畫同樂曲等展現人類創意嘅事物。而數碼人文學，則可以當係搞人文學研究嘅一套方法，會用各種嘅資訊科技方法做人文學研究。

舉例說明，响廿一世紀前，對文學作品嘅分析屬於文學嘅一環，研究者時常會人手做分析，研究文學作品，例如自己同啲研究員睇完一大拃作品後，討論佢哋發覺呢啲作品入便用詞有某啲特定嘅傾向，增進文學領域嘅學問。而到咗廿一世紀初，資訊科技上有咗自然語言處理嘅技術，做到教人工智能處理語言同文本，可以例如叫電腦計手上每份文學作品入便，啲詞之間嘅統計關係，計如果前面隻詞係動詞，後面隻詞係名詞嘅機率，呢啲噉嘅做法，攞咗資訊科技嘅方法嚟用，用嚟搵出有關啲文學作品嘅特性嘅資訊。

## 研究方法

### 網頁刮料

網頁刮料係一種技術，用嚟由 WWW 提取數據嘅，可以將呢啲數據儲存到檔案入便，入落數據庫度。隨住網絡上嘅資訊量爆發式增長，網絡刮料成為咗收集大數據嘅強大工具。例如有學者就試過做研究，指出維基百科本身包含咗極之豐富嘅物件關係資訊，可以透過刮料技術嚟教電腦自動噉提取同埋分析。

二〇二〇年代起嘅網絡刮料技術，可以輕易噉解析 HTML 等嘅標記語言或者 JSON 檔案。

由互聯網採集數據，分兩個主要步驟：
*摷網絡資源：研究者要編寫同發出 HTTP 請求去目標網站嘅伺服器。
*提取資訊：由獲取到嘅原始數據中，篩選出想要嘅資訊。喺呢個階段，成日會用到自然語言處理（NLP），解析文本嘅內容。

### 語料庫

對語料做統計分析，有助文學方面嘅研究，例如同語料中啲文本計詞頻率等嘅量化特性，再行聚類分析同因子分析等嘅多變量分析，可以度到唔同文類之間嘅差異。

喺呢個過程中，分析者好多時都會將語言特性分類，再睇下唔同類嘅語言表達方式出現咗幾多次。

## 睇埋
*語義網
*創意
*詞庫

## 文獻
歐美文獻：

*Manning, C.D., Surdeanu, M., Bauer, J., Finkel, J.R., Bethard, S. and McClosky, D., 2014, June. The Stanford CoreNLP natural language processing toolkit. In *Proceedings of 52nd annual meeting of the association for computational linguistics: system demonstrations* (pp. 55-60)，呢篇文概括噉講**史丹福核心 NLP 工具箱** (Stanford CoreNLP 嘅暫譯) 當中處理語言數據用到嘅管線，包括咗詞法分析、詞性標注同命名實體識別等嘅功能。
*Rashkin, H., Singh, S. and Choi, Y., 2016, August. Connotation frames: A data-driven investigation. In *Proceedings of the 54th Annual Meeting of the Association for Computational Linguistics* (Volume 1: Long Papers) (pp. 311-321)，呢篇文討論**聯想意思框架** (Connotation frame 嘅暫譯)嘅諗頭，主張語句嘅謂語可以提供好多關於聯想意思嘅資訊，例如寫嘢嘅人由第三身角度寫，**攻擊**一詞，往往反映佢對攻擊方有負面意見，同埋認為被攻擊方係受害者等等，數碼人文學者分析文本嗰陣，可以透過呢啲聯想意思，判斷寫者有咩意圖。

## 註釋

## 引述
金沙

按字面解，**金沙**指沙狀嘅黃金，或者金色嘅沙狀固體；命名如此之事物多不勝數，粵文維基已收錄者為：
*金沙江——長江一段
*金沙縣——位於中國貴州省
*金沙洲——位於中國廣東省；該處設施包括金沙洲碼頭及金沙洲大橋
*金沙街道——位於中國廣東省
*金沙江路站——上海一個地鐵站
*拉斯維加斯金沙——賭場及酒店公司；旗下有同類公司金沙中國；經營之架步包括澳門金沙
*金沙骨——食材
*《金沙 音樂劇原聲輯》——音樂唱碟
## 另見
*金沙薩——剛果民主共和國首都
Coexistence (馮允謙專輯)

《**Coexistence**》係香港歌手馮允謙第五隻個人專輯，亦係佢喺英皇娛樂約滿前嘅最後一隻個人專輯，喺2016年4月22號推出。呢隻碟嘅主題環繞正能量，點樣面對困難同鼓勵追夢。

呢隻碟入面第四首歌《葡萄釀的淚》其中一句歌詞「十了大歲」被指詞不達意，更被網民質疑。唱片公司方面最初話係因為要表達歌詞入面主角醉酒，搞到講嘢唔清唔楚，刻意將歌詞倒轉寫；但後嚟填詞人林若寧解畫，表示確實係填錯，唔係刻意。呢次錯誤係因為監製同填詞人事前未有溝通問清楚。

## 曲目
### CD

## 派台歌曲成績

## 簽唱會
* 5月7日：The ONE x 馮允謙《Coexistence》簽唱會

## 評價
* 樂評人譚傑宏形容呢隻碟真誠，有正能量，歌曲寫得唔錯，減少R＆B /Funk等黑人/西洋曲風元素，更加啱香港歌迷口味。
* 《Keep On, Fight On》先後推出中、英版本，外間反應唔錯，英文版本更得到陳慧嫻嘅讚賞。

## 參考
唐君毅

**唐君毅**（），學名**毅伯**，四川宜賓人。現代思想家、哲學家、教育家，新儒家學派代表人物。佢老師有熊十力、方東美、梁漱溟等。

## 生平
唐君毅祖籍廣東五華，佢六世祖以歲荒移川。爸爸係唐迪風，本名烺，又叫倜風，字鐵風。媽媽陳大任，字卓仙。佢爸爸曾經跟歐陽竟無學習，所以唐君毅喺佢嘅著作入面叫佢做太老師。唐君毅半歲開始，同埋佢爸爸住喺成都。十二歲半入重慶聯合中學求學，受蒙文通啟迪，對宋明理學產生興趣，其後師從支那內學院之歐陽竟無，研習釋家思想。1925年先後入北平中俄大學、北京大學，1926年轉往國立中央大學哲學系。1932年畢業後返四川任教中學，1937年受聘於華西大學。1940年任教重慶中央大學，自此獻身教育及學術界。

1949年遷居香港（其後曾搬遷合共12次），同埋錢穆、張丕介等人起咗個亞洲文商學院，1950年改名叫新亞書院。

1957年，應美國國務院所邀，赴洋講學。1958年，同徐復觀、張君勱、牟宗三發表《為中國文化敬告世界人士宣言》。

1963年，新亞書院、崇基學院同埋聯合書院合組成香港中文大學，由唐君毅出任新亞書院哲學系講座教授，兼任教務長同哲學系系主任等職，至1974年9月5號後退休。佢喺1968年到1978年擔任新亞研究所所長期間，邀請咗好多學界嘅名人嚟學校主講文化講座，令香港一時間成為咗研究中華文化嘅重鎮；但喺佢嘅任期入面，由於研究所同大學間嘅衝突變得白熱化，新亞研究所就畀大學終止補助，然後脫離咗中文大學，喺後繼無人嘅情況下，令到研究所一蹶不振。1973年新亞中學創辦之後，佢就出任校董會成員。 1975年，任台灣大學哲學系客座教授；同年確診肺癌，雖然經過反覆治療但都係無效，1978年2月2號凌晨喺香港病逝。喺台北觀音山朝陽墓園落葬。

國際哲學界公認佢係「當代新儒家」嘅一位代表人物。2003年四川省宜賓市成立咗「宜賓學院唐君毅研究所」，又建立咗「唐學網」同出版《唐學》嘅集刊，內容欄目包括「生命垂範、唐學通論、體系與方式、哲學與文化、宗教與道德、教育與人文、儒學與時代、君毅眾學、故園文化」等等。

喺2009年嗰陣，唐先生百歲冥壽時中大校園（新亞書院水塔下）為佢樹立咗銅像紀念佢。而喺1988年教授擔任新亞書院院長嗰陣，亦都提議過將書院入面嘅樂群館冠名做「君毅館」，以對唐先生嘅紀念，但最後畀大學校董會否決。

## 主要著作
* 《中西哲學思想之比較硏究集》（1943年）
* 《人生之體驗》（1946年）
* 《心物與人生》（1953年）
* 《中國文化之精神價值》（1953年）
* 《人文精神之重建》（1955年）
* 《中國哲學原論》：《導論篇》、《原性篇》、《原道篇》、《原教篇》（1956－1975年）
* 《中國人文精神之發展》（1958年）
* 《文化意識與道德理性》（1958年）
* 《哲學概論》上、下（1961年）
* 《人生之體驗續篇》（1961年）
* 《道德自我之建立》（1963年）
* 《青年與學問》（1973年）
* 《愛情之福音》（1974年）
* 《說中華民族之花果飄零》（1974年）
* 《中華人文與當今世界》（1975年）
* 《生命存在與心靈境界》（1977年）
* 《病裡乾坤》（1980年）
* 《致廷光書》

## 弟子
* 唐端正
* 李杜
* 黎華標
* 霍韜晦
* 陳特
* 梁燕城
* 岑逸飛
* 李天命
* 冼景炬
* 小思
* 陶國璋
* 林婉儀

## 睇埋
*儒家
*牟宗三
*新儒家

## 參考
穿越三部曲

《**穿越三部曲**》係中國歌手張杰出嘅第五張錄音室專輯。喺2009年11月1號由天娛傳媒發行。

## 簡介
呢隻碟收錄咗7隻歌。

## 曲目

## 參考

## 出面網頁
*
Knockin' on Heaven's Door

《**Knockin' on Heaven's Door**》係美國男唱作人卜戴倫為咗1973年電影《比利小子》而寫嘅原聲帶音樂。

## 榜單

### 週榜

### 年榜

## 認證

## 參考
孤獨的和弦

《**孤獨的和弦**》係臺灣歌手蕭煌奇出嘅個人第七張錄音室專輯、第四張國語專輯。喺2011年1月20號由華納音樂發行。

## 簡介
呢張專輯收錄咗十隻歌。

## 曲目

## 音樂錄像

## 參考
李恕權

**李恕權**（；；），係臺灣男歌手。佢喺臺灣澎湖出世，十三歲嗰陣移民美國。佢喺NASA道做過嘢，1980年喺美國出首張專輯《Take Me There》，1983年憑住《迴》呢隻歌喺臺灣成名。佢都被叫做「蚱蜢王子」，之後佢淡出歌壇，去做電腦工程、錄音同教書。

## 音樂作品
### 專輯

## 出書

## 參考
赤子 (李恕權專輯)

《**赤子**》係臺灣歌手李恕權出嘅第二張錄音室專輯。喺1984年1月29號由滾石唱片發行。

## 簡介
呢隻碟收錄咗9隻歌。

## 曲目

## 參考
共存Coexistence

《**共存**》（）係香港歌手何韻詩嘅第十一隻個人專輯同埋第三張華語個人專輯，喺2013年3月15號由寰亞唱片發行。

## 曲目

## 音樂MV

## 派台歌曲成績

### 香港四台流行榜成績

* **粗體**係冠軍歌
* （/）即係無派台

### 其他地區流行榜成績

* **粗體**代表冠軍歌
* 歌曲以派台次序排序

*「全球華語歌曲排行榜」
**《The Science Of Crying (眼淚教我的事)》：上榜5週（2013年 第12－16週），最高第2位（2013年 第12週）。


*「9+2音樂先鋒榜」
**《**The Science Of Crying (眼淚教我的事)**》：上榜5週（2013年 第9－13週），最高**第1位**（2013年 第11週）。


* 澳門「澳門電台華語歌曲排行榜」
**《The Science Of Crying (眼淚教我的事)》：上榜5週（2013年 第10－14週），最高第3位（2013年 第14週）。
**《彼此》：上榜4週（2013年 第20－23週），最高第2位（2013年 第23週）。


* 台灣「幽浮勁碟排行榜」
**《The Science Of Crying (眼淚教我的事)》：上榜3週（2013年 第11－13週），最高第2位（2013年 第13週）。
**《如果我們只剩一首歌的時間》：上榜2週（2013年 第14－15週），最高第3位（2013年 第14週）。


* 台灣「Hito中文排行榜」
**《The Science Of Crying (眼淚教我的事)》：上榜1週（2013年 第13週），最高第2位（2013年 第13週）。
**《如果我們只剩一首歌的時間》：上榜2週（2013年 第15－16週），最高第5位（2013年 第15週）。


* 新加坡「YES933醉心龍虎榜」
**:《The Science Of Crying (眼淚教我的事)》：上榜5週（2013年 第14－18週），最高第8位（2013年 第15週）。


*馬來西亞「988最好聽音樂榜」
**《The Science Of Crying (眼淚教我的事)》：上榜4週（2013年 第15－18週），最高第7位（2013年 第17週）。


## 相關獎項同埋提名

### 個人獎項

* 台灣：入圍第25屆金曲獎最佳國語女歌手獎

### 專輯《共存 Coexistence》

* 香港：IFPI香港唱片銷量大獎頒獎禮2013－十大銷量國語唱片
* 香港：IFPI香港唱片銷量大獎頒獎禮2013－最高銷量國語唱片

### 歌曲《The Science Of Crying（眼淚教我的事）》

* 香港：2013年度新城國語力頒獎禮－新城國語力歌曲

## 參考

## 出面網頁
* Coexistence共存 yahoo music 
* 何韻詩 (Denise) 【Coexistence共存】專輯介紹
Coexistence

**Coexistence**可以係指：
* Coexistence_(馮允謙專輯)：香港歌手馮允謙喺2016年推出嘅粵語專輯
* 共存Coexistence：香港歌手何韻詩喺2013年推出嘅華語專輯
傷心 (搞清楚)

**傷心**除咗可以指愁，重可以係：

*傷心 (陳潔儀專輯)
*傷心 (陳潔儀嘅歌)
*傷心專輯，臺灣歌手周華健嘅專輯
傷心 (陳潔儀專輯)

《**傷心**》係星加坡歌手陳潔儀出嘅第三張國語專輯。喺1996年6月4號由海蝶音樂同立得唱片發行。

## 簡介
呢隻碟收錄咗10隻歌。

## 曲目

## 唱片版本
* 盒帶版
* 星馬CD版
* 台灣CD版
* 香港CD版

## 參考
The Walkers (丹麥樂隊)

**TheWalkers**係丹麥搖滾樂隊。呢個樂隊有主唱兼作曲家Torben Lendager、結他手Gert Michelsen、鼓手兼填詞人Poul Dehnhardt同埋低音電結他手Jan Kanstrup Hansen。樂隊於1968年組成，之後在1977年解散。

## 音樂作品
### 錄音室專輯

### 合輯

### 單曲

## 參考

## 出面網頁
* 

類:丹麥音樂
類:搖滾樂隊
Sha-La-La-La-La

《**Sha-La-La-La-La**》係丹麥搖滾樂隊Walkers嘅歌。呢隻歌由樂隊成員Torben Lendager同Poul Dehnhardt合寫，著名嘅翻唱有溫拿嘅版本。

## 榜單

## Vengaboys版本

### 曲目
**CD single**
#"Shalala Lala" (Hitradio Mix) – 3:33
#"48 Hours" – 4:31

**CD single 2**
#"Shalala Lala" (Hitradio Mix) – 3:33
#"Shalala Lala" (Karaoke Version) – 3:30

**Enhanced maxi-single**
#"Shalala Lala" (Hitradio Mix) – 3:33
#"Shalala Lala" (XXL Mix) – 5:40
#"Shalala Lala" (Karaoke Version) – 3:30
#"Shalala Lala" (Alice Deejay Remix) – 5:50
#"48 Hours" – 4:31
#"Shalala Lala" (Music Video)

**Enhanced maxi-single 2**
#"Shalala Lala" (Hitradio Mix) – 3:34
#"Shalala Lala" (Alice Deejay Remix) – 5:53
#"48 Hours" – 4:34
#"Shalala Lala" (Music Video)

**Digital download**, **12" vinyl**
#"Shalala Lala" (Hitradio Mix) – 3:33
#"Shalala Lala" (XXL Mix) – 5:40
#"Shalala Lala" (Karaoke Version) – 3:30
#"Shalala Lala" (Alice Deejay Remix) – 5:50

**French 12" vinyl**
#"Shalala Lala" (XXL Mix) – 5:40
#"Shalala Lala" (Alice Deejay Remix) – 5:50

**UK promotional recording**
#"Shalala Lala" (Alice Deejay Remix) – 5:53
#"48 Hours" – 4:34
#"Shalala Lala" (XXL Mix) – 5:16

**UK promotional recording 2**
#"Shalala Lala" (Hitradio Mix) – 3:33

**Spanish promotional recording**
#"Shalala Lala" (Carlos Jean Remix)

### 榜單

#### 週榜

#### 年榜

### 認證

## 參考

## 出面網頁
*
*
寶貝，對不起 (專輯)

《**寶貝，對不起**》係香港組合草蜢出嘅第九張國語專輯。喺1993年6月15號由寶麗金發行。

## 簡介
呢隻碟收錄咗10隻歌。《寶貝，對不起》呢隻歌亦係佢哋呢隻碟出名嘅歌。

## 曲目

## 參考

## 出面網頁
*
漢斯-亞當二世

**漢斯-亞當二世**（英文：**Hans-Adam II**，），全名**約翰尼士·亞當·費迪南·阿洛伊斯·祖瑟夫·馬利亞·馬高·德'阿腓阿諾·庇護**（拉丁文：*Johannes Adam Ferdinand Aloys Josef Maria Marko d'Aviano Pius*），係列支敦士登現任大公兼元首，響1989年上任到依家。佢係歐洲唯一一個有實權嘅君主，仲係歐洲最有錢嘅君主。

## 早年

漢斯-亞當1945年響瑞士蘇黎世出世，係時任國王法蘭茲·約瑟夫二世同王后佐治亞娜共同嘅第一個細路，而教父係教宗庇護十二世。因為佢老豆早響1938年由佢舅爺（阿爺阿洛伊斯個舅父）法蘭茲一世手上繼位做國王，所以漢斯-亞當一出世就係王位繼承人。

1969年，佢響聖加侖大學商學院畢業，攞到碩士學位。

1984年，佢做咗攝政王，幫老豆監國。當1989年老豆走咗之後，佢繼位做列支敦士登大公，係**漢斯-亞當二世**。

## 統治時代
響佢統治嘅時候，列支敦士登先後加入聯合國、歐洲自由貿易聯盟同埋歐洲經濟區。

2003年搞咗一場公投，決定要唔要擴大佢嘅權力。佢威脅假如結果唔啱佢心水，佢就搬返去奧地利住。而結果係佢成功擴權。

2004年，佢任命大仔阿洛伊斯王儲係攝政王，為政權交接做準備，不過漢斯-亞當依舊係名義上嘅國家元首。呢點就同當初1984年佢老豆法蘭茲·約瑟夫二世做嘅嘢一樣。

2012年，有一場對於係咪削弱佢嘅權力嘅公投，最後畀大比數反對。

### 身家
佢擁有LGT王家銀行集團（目前公司嘅董事長係佢二仔，麥斯米倫王子），家族資產七十六億美金，單係佢自己個人淨資產就有四十億美金。咁嘅身家令到佢成為世界最有錢嘅國家元首之一，亦令列支敦士登家族成為全歐洲最有錢嘅王室。

佢亦係一位藝術收藏家，藏有好多珍寶，大部份私人珍藏都響維也納嘅列支敦士登博物館展出。

## 私生活
 
1967年，佢同女伯爵瑪麗·甘斯基響華杜茲嘅華杜茲主教座堂結婚。兩個人係第二代堂姐弟關係。佢哋有四個仔女：

* 阿洛伊斯王儲（1968年ー）
* 麥斯米倫王子（1969年ー）
* 康士坦丁王子（1972年ー）
* 塔堤安娜公主（1973年ー）

2021年8月21號，老婆瑪麗·甘斯基因為中風死咗，終年八十一歲。

佢亦係K.D.St.V. Nordgau Prag Stuttgart嘅榮譽委員。

## 銜頭

### 稱呼

* 1945年2月14號ー1989年11月13號：列支敦士登王儲殿下
* 1989年11月13號ー：列支敦士登親王殿下

跟據官方版本，佢嘅頭銜全稱係：「列支敦士登親王、達保同雅格多夫公爵、里堡伯爵、列支敦士登王朝首領」（德文：*Fürst von und zu Liechtenstein, Herzog von Troppau und Jägerndorf, Graf zu Rietberg, Regierer des Hauses von und zu Liechtenstein*）；而佢嘅官方全名係「漢斯-亞當二世·馮ー列支敦士登」（德文：Hans-Adam II von and zu Liechtenstein）。
500彩票網

**500彩票網**（通稱：**500.com**）係**深圳市易訊天空網絡技術有限公司**（簡稱：**易訊天空**）嘅生意；以前主力喺網上賣彩票（以中國體育彩票為主），而家專攻虛擬貨幣業務（尤其是比特幣挖礦）。

檔嘢嘅公司 **500.com Limited** 响2013年11月22號喺紐約交易所上市；响2021年4月20號，改名做**BIT Mining Limited** （中文：**比特礦業**）。

易訊天空喺中共官方嘅2015年「中國互聯網企業100強」排行榜位列 70；亦做品牌設計同網上遊戲生意。

响2017年5月29號，500.com 買嗮新濠國際發展有限公司揸住嘅**新濠環彩有限公司**（英文：**MelcoLot Limited**；現為**樂透互娛有限公司**［英文：**Loto Interactive Limited**］）股份之所有。

## 案件
500.com 涉嫌為咗插旗於日本嘅綜合度假村項目，而去賄賂人哋。䑛嘢嘅有日本國會眾議院議員秋元司、中村裕之、岩屋毅、船橋利實、宮崎政久、下地幹郎同白須賀貴樹，以及 500.com 日本業務顧問紺野昌彥同仲里勝憲，重有 500.com 日本分公司前社長鄭希。新濠博亞娛樂有限公司亦被壇嘢揩到。

## 參考
音樂嘅定義

**音樂嘅定義**（）係指樂理等領域上有關「音樂係啲乜」嘅討論。呢條問題就噉睇好似好簡單，但查實到咗廿一世紀初，學界對於呢條問題仲未有完全一致嘅見解，例如有啲人主張一段聲要靚先可以算係音樂，但靚呢家嘢頗為主觀。

又例如喺廿世紀曾經有人主張音樂可以定義做有組織嘅聲。
## 睇埋
*樂理
## 攷
528

**528**係同之間嘅自然數。

## 數嘅性質
528系三角形數，也系1加2加3一直到32嘅和。
If You (BIGBANG嘅歌)

《**If You**》係韓國組合BIGBANG嘅歌。呢隻歌喺2015年7月1號由YG娛樂數碼發行。

## 榜單

### 週榜

### 月榜

### 年榜

## 銷售

## 得獎

## 發行歷史

## 參考
九龍巴士276A線

**[[九龍巴士]]276A線**係香港一條日間巴士路線，來往天水圍天恆邨同上水太平邨，途經天水圍南、上水等地區。

2001年4月10號，276A路線正式開辦，來往天恆邨同太平。

## 服務時間同班次

;276A特別班次
*天富苑欣富閣→太平
**星期一至五：06:25-07:45（15/20分鐘一班）
:星期六、日及公眾假期唔提供服務

## 收費
全程：$9.7
*天恆邨去天祐苑或者之前：$4.6（須用八達通同埋須喺上車同下車各拍卡一次）
*聚星樓去天恆邨：$4.6

### 八達通轉乘優惠
乘客登上呢係線後150分鐘內以同一張八達通卡轉乘以下路線，或者由以下路線登車後150分鐘內以同一張八達通卡轉乘呢條線，次程可獲車資折扣優惠：

;276A←→70K、273A
***276A去[[太平邨]]** → 70K或者273A去華明，次程車資全免
*70K去清河或者273A去彩園 → **276A去[[天恆邨]]**，回贈回程車資

;276A←→78K、79K，次程可獲$4.2折扣優惠
***276A去太平** → 78K去沙頭角或者79K去打鼓嶺
*78K或者79K去上水 → **276A去天恆邨**

;276A←→B1，次程可獲$4.2折扣優惠
***276A任何方向** → B1往落馬洲
*B1去天水圍 → **276A任何方向**

## 行車路線
**天恆邨開**經：天瑞路、天湖路、天耀路、天福路、朗天路、唐人新村交匯處、元朗公路、新田公路、粉嶺公路、寶石湖路、彩園路、百和路、保健路以及保平路。

**太平開**經：保平路、保健路、百和路、彩園路、寶石湖路、粉嶺公路、新田公路、元朗公路、唐人新村交匯處、朗天路、天福路、天耀路、天湖路以及天瑞路。

### 沿線車站

## 參考

## 出面網頁

*九巴276A線官方網站路線資料
*
*九巴276A線詳細時間表
埃及第二王朝

**埃及第二王朝**（），係古埃及嘅一個王朝，喺大概前2890年開始，大概前2686年結束。根據曼涅托嘅記載，第二王朝嘅首都喺提尼斯。

## 法老一覽
* 霍特普塞海姆威
* 拉內布
: 或者讀做「內布拉」。
* 尼內特吉

尼內特吉之後嘅第二王朝法老，除咗最後嘅卡塞凱姆威之外，佢哋嘅身份仲未搞清楚：
* 溫內格
: 有可能同拉內布係同一個人。
* 塞涅德
* 內弗卡拉
* 內弗卡瑟卡
* 胡吉伐
: 意思係「遺失咗」或「畀人抹咗」，唔係佢嘅真名。
* 伯里布森
* 塞克赫米布-匹壬馬特
: 有可能同伯里布森係同一個人。
* Nubnefer

* 卡塞凱姆威
: 第二王朝最後一位法老。
 
## 參攷書
* 劉文鵬（2000年）：《古代埃及史》，北京：商務印書館ISBN 7-100-02865-5
* .
*
埃及第一王朝

**埃及第一王朝**（），係古埃及嘅一個王朝，喺大概前3150年開始，大概前2890年結束。佢嘅首都喺提尼斯。

## 法老一覽
* 那爾邁
: 可能同美尼斯係同一個人。
* 荷爾-阿哈
* 哲爾
* 傑特
* 美麗奈茨
: 攝政，有可能係女法老。
* 登
* 阿涅德吉布
* 瑟莫赫特
* 卡
* 斯內弗卡拉
: 統治期好短，喺王表中嘅時間順序仲未搞清楚。
* 荷魯斯鳥
: 統治期好短，喺王表中嘅時間順序仲未搞清楚。

## 參攷書
* 劉文鵬（2000年）：《古代埃及史》，北京：商務印書館ISBN 7-100-02865-5
* .
*
綁定問題

**綁定問題**（）係一個用喺神經科學、認知科學同心靈哲學之間嘅術語，有多重含義。

首先係**隔離問題（BP1）**：個實際嘅計算問題係關於大腦如何隔開啲元素喺感官輸入得到嘅複雜模式入便嘅，並配畀離散嘅「對象」。即譬如睇到一隻藍色正方形同一個黃色圓圈嗰陣，係乜神經機制確保到正方形感知得成藍色，圓形感知得成黃色，而咪調返轉頭。

其次係**組合問題（BP2）**：啲物體、個背景、啲抽像嘅或者情感性嘅特徵佢哋係點樣組合成單一體驗嘅問題。

之但係個兩個問題之間嘅分別並唔係時時都咁清楚。另外，歷史上嘅文獻對於係處理緊隔離問題抑或係組合問題都好多時係含糊唔清嘅。

## 攷
埃及第三王朝

**埃及第三王朝**（），係古埃及嘅一個王朝，喺大概前2686年開始，喺大概前2613年結束。佢嘅首都喺孟菲斯。

## 法老一覽
* 左塞爾
* 塞漢赫特
* 內布卡
* 哈巴
* 胡尼
: 第三王朝最後一位法老，有可能同哈巴係同一個人。

## 參攷書
* 劉文鵬（2000年）：《古代埃及史》，北京：商務印書館ISBN 7-100-02865-5
* .
* 

## 睇埋
*古埃及史
*埃及王朝
埃及第四王朝

**埃及第四王朝**（），係古埃及嘅一個王朝，喺大概前2613年開始，大概前2498年結束。佢嘅首都喺孟菲斯。

## 法老一覽
* 斯尼夫魯
* 胡夫
* 迪德夫拉（Djedefra或Djedefre）
: 又叫做「拉迪德夫」（Radjedef）。
* 卡夫拉
* Bikheris
: 呢個係希臘化嘅名，呢位法老可能根本唔存在。
* 孟卡拉
* 舍普塞斯卡夫
* 德德夫普塔（Djedefptah）
: 希臘化嘅名叫「塔姆普提斯」（Thamphthis）。有冇呢位法老存在有爭議。

## 參攷書
* 劉文鵬（2000年）：《古代埃及史》，北京：商務印書館ISBN 7-100-02865-5
* .
* 

## 睇埋
*古埃及史
*埃及王朝
埃及第五王朝

**埃及第五王朝**（），係古埃及嘅一個王朝，喺大概前2498年開始，大概前2345年結束。首都喺孟菲斯。

## 法老一覽
* 烏瑟卡夫
* 薩胡拉
* 尼斐利爾卡拉
: 又叫Neferirkare Kakai。
* 尼斐勒弗拉
* 舍普塞斯卡拉
: 亦都有人話佢在位先過尼斐勒弗拉。
* 紐塞拉
* 門卡霍爾
* 杰德卡拉
* 烏納斯
: 又叫「烏尼斯」。

## 參攷書
* 劉文鵬（2000年）：《古代埃及史》，北京：商務印書館ISBN 7-100-02865-5
* .
* 

## 睇埋
*古埃及史
*埃及王朝
西曆紀年

**西曆紀年**係源自基督教嘅紀元方法，以耶穌出世嗰年作為紀年嘅開始。

## 睇埋
*公元
埃及第七王朝

**埃及第七王朝**（），係古埃及嘅一個王朝，喺大約公元前2181年開始。呢個王朝究竟係咪真係存在過有爭議。

## 參攷書
* 劉文鵬（2000年）：《古代埃及史》，北京：商務印書館ISBN 7-100-02865-5
* .
* 

## 睇埋
*古埃及史
*埃及王朝
埃及第六王朝

**埃及第六王朝**（），係古埃及嘅一個王朝，喺大概前2345年開始，大概前2181年結束。首都喺孟菲斯。

第六王朝完咗之後，跟住就係第一中間時期。

## 法老一覽
* 特提
* 烏瑟卡拉
* 佩皮一世
* 奈姆蒂姆薩夫一世
* 佩皮二世
* 奈姆蒂姆薩夫二世
* 西普塔一世
: 可能同尼托克里斯係同一個人。

## 參攷書
* 劉文鵬（2000年）：《古代埃及史》，北京：商務印書館ISBN 7-100-02865-5
* .
* 

## 睇埋
*古埃及史
*埃及王朝
埃及第十王朝

**埃及第十王朝**（），係古埃及嘅一個王朝，喺大約前2130年開始，至到大約前2040年結束。首都喺赫拉克來俄波利斯。

第十王朝嗰陣，埃及有另一個王朝第十一王朝同時存在，最終係第十一王朝統一咗埃及，同時結束埋第一中間時期。

## 參攷書
* 劉文鵬（2000年）：《古代埃及史》，北京：商務印書館ISBN 7-100-02865-5
* .
* 

## 睇埋
*古埃及史
*埃及王朝
埃及第十一王朝

**埃及第十一王朝**（），係古埃及嘅一個王朝，喺大約公元前2150年開始，至到大約公元前1991年結束。首都喺底比斯。

## 統治者／法老一覽
* 長者因提夫
: 底比斯嘅nomarch（省長、總督之類），唔算係法老。
* 曼圖霍特普一世
: 在生嗰陣係nomarch，可能喺死後被追認係法老。
* 因提夫一世
* 因提夫二世
* 因提夫三世
* 曼圖霍特普二世
: 在位期間重新統一番埃及，中王國時期開始。
* 曼圖霍特普三世
* 曼圖霍特普四世

## 參攷書
* 劉文鵬（2000年）：《古代埃及史》，北京：商務印書館ISBN 7-100-02865-5
* .
* 

## 睇埋
*古埃及史
*埃及王朝
埃及第二十王朝

**埃及第二十王朝**（），係古埃及嘅一個王朝，喺公元前1189年建立，公元前1077年滅亡。

## 法老王列表
*塞特納克特
*拉美西斯三世，塞特納克特個仔
*拉美西斯四世，拉美西斯三世個仔
*拉美西斯五世，拉美西斯四世個仔
*拉美西斯六世，拉美西斯三世個仔
*拉美西斯七世，拉美西斯六世個仔
*拉美西斯八世，拉美西斯三世第九個仔
*拉美西斯九世，相信係拉美西斯三世個孫
*拉美西斯十世
*拉美西斯十一世

## 參攷書
* 劉文鵬（2000年）：《古代埃及史》，北京：商務印書館ISBN 7-100-02865-5
* .
* 

## 睇埋
*古埃及史
*埃及王朝
底比斯 (埃及)

**底比斯**（，）係個喺埃及嘅世界遺產，登錄喺聯合國教科文組織嘅世界遺產名錄。

## 攷

## 拎

* 神奇古都底比斯
* 聯合國教科文組織世界遺產中心 
* 底比斯城定位計劃
苦海 (歌)

《**苦海**》（；）係由蔡正恩填詞，宋在俊同任宰範作曲，任宰範演唱。呢隻歌收錄喺《Return To The Rock》專輯入面。

## 簡介
呢隻歌係任宰範嘅代表作。

## 參考

## 出面網頁
*任宰範《苦海》官方音頻
古埃及後期

**古埃及後期**（）係古埃及史上嘅一個時期，亦係古埃及本土統治者在位嘅最後一個興盛時期，由大概前664年開始，大概前332年俾亞歷山大大帝征服為止。

## 參攷書
* 劉文鵬（2000年）：《古代埃及史》，北京：商務印書館ISBN 7-100-02865-5
* .
* 

## 睇埋
*古埃及史
*埃及王朝
Levenberg-Marquardt 演算法

**Levenberg-Marquardt 演算法**，又叫**LM算法**，係一種使用最細平方法求解非線性衲合問題嘅數值最佳化演算法。個方法結合埋牛頓法特別係高斯-牛頓法佮正則化技術、強制遞減函數值嘅（譬如梯度下降法）。個演算法得名自Kenneth Levenberg同Donald Marquardt。

Levenberg-Marquardt 演算法頑健性明顯強過高斯-牛頓法，即使喺比較勩嘅起始條件下都高概率收斂得，但始終嘸保證會收斂得到。另外，喺近最細值嘅初始值時，通常會有啲慢。

## 描述
對於非線性函數F:\mathbb{R}^m \to \mathbb{R}^n, \; m ，最細平方最細化問題（其中自變數嘅數量少過函數分量嘅數量）：

: \min_{x \in \mathbb{R}^m} \|F(x)\|_2^2

從初始值x_0開始行可以解到個問題。

似高斯-牛頓法一樣，F(x)喺每一𨂾入便着線性化替代，個替代問題係：

: \min_{x \in \mathbb{R}^m} \|F(x_k)+J(x_k)(x-x_k)\|_2^2

J 係函數 F嘅Jacobi矩陣。

標準高斯-牛頓𨂾計算新點x_{k+1}作為線性方程組嘅解具有係數矩陣J^TJ嘅。若果個矩陣係病態嘅或者奇異嘅，演算法只行得一𨂾冇咁好嘅𨂾（即目標函數冇改善到）或者根本冇𨂾係求得到嘅。另外，尤其係喺條件勩同「近乎奇異咁嚌」嘅矩陣情況下，仲會有相當大嘅數值困難。 Levenberg-Marquardt 演算法透過捉線性方程組嘅係數矩陣展開成J^TJ+\Delta形式嚟規避啲問題，其中\Delta係確保成個項係正定嘅對角矩陣。

完整嘅 Levenberg-Marquardt 疊代𨂾係：

: x_{k+1}=x_k-\alpha_k\left(J(x_k)^TJ(x_k)+\Delta_k \right)^{-1}J(x_k)^TF(x_k)

其中\alpha_k>0係𨂾長。

對角矩陣嘅一種廣泛使用嘅形式係\Delta_k=\beta_kI ， 其中有\beta_k\geq0同埋單位矩陣I。種形式亦都喺 Levenberg 同 Marquardt 嘅原始文章入便着提出到。喺\beta_k=0情況下，Levenberg-Marquardt 疊代𨂾着約化成高斯-牛頓𨂾。反之喺\beta_k \gg 0情況下，單位矩陣I喺條式入便占地位主導過J^TJ，而 Levenberg-Marquardt 疊代𨂾着約化成梯度𨂾。透過揀選\beta_k可以喺梯度𨂾同高斯-牛頓𨂾之間平滑變化。

另一種視角係，線性化嘅替代問題係：

:\min_{x \in \mathbb{R}^m} \|F(x_k)+J(x_k)(x-x_k)\|_2^2

僅衹喺線性化點四周圍一柵細區域入便逼近得原始問題好啲。之但係，嘸受限制嘅最細化行得非常大𨂾並且行出得個細柵範圍。因此，無限制嘅最佳化着受限制嘅最佳化取代：

: \min_{ \|x-x_k\|

其中r_k>0；即令個最佳化僅衹限於線性化點四周圍嘅一柵細鄰域。出於呢種原因，種類型嘅方法通常嗌做信賴域方法。可以證明受限制嘅最佳化啱好可以推出J^TJ+\beta_kI作為線性方程組個係數矩陣。

## 收斂
Levenberg-Marquardt 方法喺局部會變成高斯-牛頓法。因此個收斂係局部上線性嘅；甚至係二次嘅，喺接近最佳點嗰陣。

## 文獻

* K. Levenberg: *A Method for the Solution of Certain Problems in Least Squares*, Quart. Appl. Math. 2, 164-168, 1944.
* D. Marquardt: *An Algorithm for Least-Squares Estimation of Nonlinear Parameters*, SIAM J. Appl. Math. 11, 431-441, 1963.
* Jorge J. Moré: *The Levenberg-Marquardt algorithm: Implementation and theory.* In G. A. Watson (ed.): *Numerical Analysis.* *Dundee 1977*, Lecture Notes Math. 630, 1978, S. 105–116
* P. Gill, W. Murray und M. Wright: *Practical Optimization*, Academic Press 1981
* J. E. Dennis, Jr., und R. B. Schnabel: *Numerical methods for unconstrained optimization and nonlinear equations.* Prentice-Hall Series in Computational Mathematics, Englewood Cliffs 1983

## 出面網頁
Levenberg-Marquardt 演算法啲實現自由使得嘅：

* gnuplot ，免費嘅圖形程序
* lmdif ，喺Fortran 入便，來自Netlib / Minpack 嘅經典實現。許可證：公共領域
** lmfit ，基於 Netlib :: Minpack :: lmfid 嘅自包含 C庫，用於一般最細化同使用最細平方法嘅曲線擬合。 FreeBSD 許可證
* levmar ，喺C / C++ 入便，帶有用於Matlab 、 Perl同Python 嘅接口。許可證： GPL
* mpfit, 喺IDL 入便實現
* csmpfit, mpfit 嘅C#端口
征服 (歌)

《**征服**》係由袁惟仁填詞同作曲，王繼康編曲，丁曉雯監製，那英演唱。呢隻歌收錄喺《征服》專輯入面。

## 簡介
呢隻歌嘅MV由林錦和做導演。1998年，呢隻歌喺Hit FM年度百首單曲排過去第9位；同年，呢隻歌攞到第五屆全球華語榜中榜中文TOP20金曲。1999年，呢隻歌嘅詞曲作家袁惟仁喺第10屆金曲獎攞到最佳作曲人獎同最佳作詞人獎嘅提名；同年，呢隻歌攞到中華民國音樂著作權協會搞嘅票選世紀國語好歌。

## 參考

## 出面網頁
*那英《征服》官方影片
逆光

**逆光**（），係一種影相技巧，即係利用逆光造成嘅亮度同黑暗之間嘅強烈對比，令主體出現黑暗嘅輪廓，做到剪影嘅效果，同一般令主體清晰睇得到嘅相唔同。

## 參考
傷心情話

《**傷心情話**》係馬來西亞歌手巫啟賢出嘅專輯。喺1991年由飛鷹唱片公司發行。

## 簡介
呢隻碟收錄咗10隻歌。

## 曲目

## 參考
親愛的小孩

《**親愛的小孩**》係臺灣歌手蘇芮出嘅第七張錄音室專輯。喺1985年12月由華納唱片發行。

## 簡介
呢隻碟收錄咗10隻歌。

## 曲目

## 參考
逆光 (專輯)

《**逆光**》（）係星加坡歌手孫燕姿出嘅第十張專輯，亦都係佢加盟科藝百代嘅唯一一張專輯。喺2007年3月22號由科藝百代發行，同年5月10號推出慶功改版專輯。

## 簡介
孫燕姿憑住呢張專輯入圍第19屆金曲獎最佳國語專輯獎同最佳國語女歌手獎，《逆光》呢隻歌亦都入圍最佳年度歌曲獎、最佳作詞人獎同最佳編曲人獎等五個獎。

呢張專輯亦都攞到2007年IFPI香港唱片銷量大獎十大暢銷國語唱片。

## 曲目

### 影音限定版DVD
# 孫燕姿 逆光慶功演唱會 精采全程LIVE
## 咕嘰咕嘰
## 夢遊
## 漩渦
## 安寧
## 愛情的花樣
## 需要你
## 飄著
## 我懷念的
## 關於
## 逆光
# 「逆光」専輯5支強打MV
## 逆光
## 我懷念的
## 咕嘰咕嘰
## 夢遊
## 飄著

## 音樂錄像

## [[第19屆金曲獎]]

## 參考
漢斯-亞當

**漢斯-亞當**（**Hans-Adam**），又叫**漢斯亞當**，可以係指：

* 漢斯-亞當一世，第三任列支敦士登大公
* 漢斯-亞當二世，第十五兼現任列支敦士登大公
* 漢斯·韋特·馮·亞當，原名漢斯亞當，德國一戰王牌飛行員
* 漢斯·亞當·馮·舍寧，德國元帥
張量積

**張量積**（，符號係「\otimes」）係一個有關張量嘅概念。兩個向量空間V同W之間嘅張量積（V \otimes W）係指一個新嘅向量空間，呢個新空間包嗮所有可以由「V同W 包嘅向量」嗰度砌出嚟嘅張量。例子：

:
\mathbf{b} \otimes \mathbf{a}
\rightarrow
\begin{bmatrix}b_1 \\ b_2 \\ b_3 \\ b_4\end{bmatrix}  
\begin{bmatrix}a_1 & a_2 & a_3\end{bmatrix} = 
\begin{bmatrix}a_1b_1 & a_2b_1 & a_3b_1 \\ a_1b_2 & a_2b_2 & a_3b_2 \\ a_1b_3 & a_2b_3 & a_3b_3 \\ a_1b_4 & a_2b_4 & a_3b_4\end{bmatrix}

張量積喺物理學同工程學上都好有用。
## 睇埋
*張量
*張量分解

## 攷

類:張量
雪梨單軌電車

**雪梨單軌電車**（，原名**都市單軌電車**，通車嗰陣叫做**TNT海港連線**，亦有啲中國大陸媒體叫佢做**雪梨環城單軌列車**）係澳洲雪梨一座已經廢止嘅單軌鐵路系統，全線單程行車，採用咗瑞士豐羅集團（Von Roll）嘅「MkIII」跨坐式單軌技術。呢條單軌鐵路連接咗達令港、雪梨唐人街、雪梨嘅商業中心區同埋購物區。單軌鐵路全長 3.6 公里，設有八個站，車隊共有四架列車。雪梨水族館同埋雪梨會議展覽中心呢啲位於雪梨嘅旅遊景點同設施，都座落喺單軌電車線附近。新南威爾士州州長巴里·奧法雷爾（Barry O'Farrell）喺2012年3月23號宣布，州政府已經收購咗負責經營單軌電車嘅公司，並有意將單軌電車系統拆除，以便開發鐵路沿線土地，包括雪梨會議展覽中心嘅擴建項目；而單軌電車也將會喺18個月之後停運。單軌電車最終喺2013年6月30號停止營運，並且喺2013年8月12號至2014年3月期間進行拆卸工程。

## 車站
呢條單軌電車係單向逆時針方向運行，全程15分鐘，依次序停靠嘅車站包括以下9個：

## 批評
有啲人批評當初興建呢條單軌電車，而唔係輕鐵，係一個政治決定，因為起輕鐵嘅話，造價會平2000萬，班次又會密啲，票價又會平啲。

另外，雖然單軌電車其受遊客歡迎，但係當地居民就對佢感覺麻麻地。喺宣布拆卸決定嘅時候，新南威爾斯省省長奧法雷爾亦都話，呢條單軌唔適合現代城市大範圍嘅公共運輸網絡，亦無法同雪梨嘅公共運輸網絡整合，而且居民想去嘅地方，佢都去唔到。

## 拆卸後保留
拆卸之後，其中三部列車入面，合共11卡車獲保留，另外2卡車就被改作其他用途。 

## 參考

類:單軌列車
張量分解

**張量分解**（英文：**tensor factorization** / **tensor decomposition**）係指將一柞以張量形式表達嘅數據「分解」做比較簡單嘅張量以及呢啲簡單張量之間嘅運算，例：
:T = v_1\otimes w_1\otimes \alpha_1 + v_2\otimes w_2\otimes \alpha_2 +\cdots + v_N\otimes w_N\otimes \alpha_N
當中 T 係一個複雜啲嘅張量，柞 v、w 同 \alpha 係簡單啲嘅張量，而 \otimes 係張量積（一種數學運算）。做張量分解目的係要等計起數上嚟冇咁撈絞。

## 攷

類:張量
就算過咗十年

《**就算過咗十年**》（；）係韓國歌手朴軫永出嘅第四張錄音室專輯。喺1998年1月2號由發行。

## 簡介
呢隻碟收錄咗10隻歌。

## 曲目

## 參考
腳印

**腳印**係指人（或者任何有腳嘅動物）赤腳行路嗰陣喺地面留低嘅腳板印。如果對腳有着鞋，就叫**鞋印**。
## 睇埋
*數碼腳印
*碳腳印
*打獵
亨利大公

**亨利大公**（法文：Henri, grand-duc de Luxembourg，），全名**亨利·阿拔·加百利·菲力士·馬維·琪睭慕**（法文：Henri Albert Gabriel Félix Marie Guillaume），係前盧森堡大公，2000年上任到2025年。
鄧俊文

**鄧俊文**（，）係香港羽毛球員，主要同女球手謝影雪拍檔組合打混雙。
## 出面網頁
*
*
逄瑤

**逄瑤**（，）係香港女單車手，遼寧大連人，經「輸入內地人才計劃」加入香港單車代表隊，有參與公路單車賽同場地單車賽。

## 個人榮譽
* 行政長官社區服務獎狀（2018年）

## 攷
蔡曉鋒

**蔡曉鋒**（，）係香港單車手，香港體育學院職業車隊成員，主要參與公路單車賽。
何誕華

**何誕華**（，）係香港馬術運動員，主要參與團體三項賽（盛裝舞步賽、越野賽、障礙賽）。
張小倫

**張小倫**（，）係香港劍擊運動員，參與花劍個人同團體賽。

## 個人榮譽
* 行政長官社區服務獎狀（2011年）

## 攷

## 出面網頁
伍家朗

**伍家朗**（，）係香港羽毛球員，喺2015年香港羽毛球超級賽打低中國球手林丹而出名。

2021年，伍家朗參加2020年夏季奧林匹克運動會嘅男子羽毛球單打比賽，但因為佢得唔到贊助，亦未能申請到喺球衣加上香港區旗同區徽，只能响主辦方同埋裁判嘅批准下，着住自備同埋寫有中英文「中國香港」字樣嘅黑色波衫出賽。結果引起風波。

## 出面網頁
佘繕妡

**佘繕妡**（，）係香港女劍擊運動員，主要參與重劍個人同團體賽。佢讀過沙田學院同滬江維多利亞學校，而家喺聖母院大學商學院讀學士學位。

佢喺加拿大出世，有兩個細佬，爸爸係前游泳運動員。4歲左右就同屋企人定居香港。自細擁有運動天份，鍾意劍擊，曾經喺劍擊學校訓練，打咗幾年花劍之後，教練建議佢轉攻重劍。佢轉做全職運動員冇耐就成為香港排名第一，同時亦喺Samsung 2017 年度香港傑出運動員選舉中獲得「香港最具潛質運動員」。

同好多年青運動員一樣，佘繕妡要同時兼顧學業、劍擊。佢強調就算自己已經係個全職運動員，仍然會努力完成學業。喺比賽期間，佢依然朝早五、六點起身，無忘記做學生嘅本份，同時兼顧練習同埋溫習。而決定轉做全職運動員，父母亦非常支持。

## 主要成績/獎項
* 世界青少年錦標賽
** 2018 女子U17重劍個人賽 金牌

* 青年奧運會
** 2018 女子重劍個人賽 銀牌、洲際團體賽 銀牌

* 亞洲運動會
** 2018 女子重劍團體賽 銅牌、個人賽 第5名

* 亞洲錦標賽
** 2019 女子重劍團體賽 銅牌
** 2018 女子重劍個人賽 銅牌、團體賽 銀牌

* NCAA
** 2021 女子重劍個人賽 銀牌
** 2022 女子重劍個人賽 金牌

* 中華人民共和國全國運動會
** 女子重劍個人賽銅牌（第十五屆）

*最高世界排名（截至2021年5月）：成年組第37位（2017/18）、少年組第1位（2017/18）


## 出面網頁

* INTERNATIONAL FENCING FEDERATION - The International Fencing Federation official website
連翊希

**連翊希**（，）係香港女劍擊運動員，喺2020年東京奧運參與重劍個人同團體賽。

## 生平
連翊希嘅老竇係一間珠寶公司嘅老世，但係佢因為對劍擊運動嘅熱愛，所以決定去體院訓練做運動員，而冇接手老竇嘅生意。

之後，佢參加過好多國際賽，仲成功攞到東京奧運嘅入場劵。不過佢喺第一場比賽就輸咗俾畀新加坡劍手，喺六十四強止步，惟有轉戰團體賽。其後佢因為壓力太大，喺接受TVB嘅現場直播訪問時仲喊咗出嚟，覺得自己好對唔住香港人，令香港人失望。
黃鎮廷

**黃鎮廷**（，）係香港男乒乓波運動員，主要參與單打同混雙賽。

## 個人榮譽
* **[[香港傑出運動員選舉]]**
:「香港傑出運動員」（2016年、2017年 - 共2次當選）
:「香港最佳運動組合」－ 香港乒乓球代表隊（混合雙打組合）（2015年、2017年 - 共2次當選）
* 2024年夏季奧林匹克運動會乒乓波混合雙打比賽殿軍，幫對手南韓隊嘅林鐘勲以一嚿奧林匹克運動會銅牌爭取到免服兵役資格

## 出面網頁
蘇慧音

**蘇慧音**（，）係香港女乒乓波手，主要參與雙打同團體賽。2020年夏季奧林匹克運動會，女子團體賽銅牌戰連贏兩場單打，帶領女子隊攞銅牌。
馬場大亨Online

**馬場大亨Online**係一隻已經結束營運嘅香港網上遊戲，喺2001年11月由新先科技推出，並且喺2002年3月底喺香港推出。

遊戲由《馬場大亨》同埋《馬場大亨2000》原班團隊製作，依照香港賽馬真實情況設計，符合香港嘅賽馬同埋投注系統。

## 遊戲特色
關於賽馬相關嘅元素，玩家可以為馬匹配、進行訓練、製作馬具、出賽，落注買馬。另外，遊戲入面仲有一套大型嘅仿真社區同埋家具裝修系統，玩家可以同其他人互動同埋按自己嘅喜好裝修自己喺遊戲入面嘅屋企。

## 手機版推出
2018年，Alta Multimedia得到授權推出手機版，但係喺2019年11月授權合約完結後，再次結束營運。

## 重製國際版
2025年，遊戲星星有限公司和馬場大亨遊戲製作人決定進行聯合開發，將2001年的版本重製以適應現代的系統及玩家習慣，並改名為《馬場大亨Online國際版》，預定將於第三或第四季重新推出。

## 參考
颱風瑪麗

**颱風瑪麗**係太平洋颱風季嘅熱帶氣旋名，可以係：
*
*
*颱風瑪麗 (1960年)
*
*
*
*
字母頻率

**字母頻率**（**letter frequency**）係指每個字母係文字當中出現嘅頻率。

## 睇埋
*密碼學
颱風瑪麗 (1960年)

**颱風瑪麗**（，國際編號：**6003**，中國大陸編號：**6001**，聯合颱風警報中心：**03W**）係1960年太平洋颱風季第3個被命名嘅熱帶氣旋。瑪麗喺1960年6月3號形成，經過南中國海中、北部之後，再喺6月9號喺香港西北偏西約10公里掠過，同埋令到香港造成災害。

## 影響
### 英屬香港

*當地懸掛嘅最高熱帶氣旋警告信號： 
*最接近當地位置：天文台總部西北偏西約10公里（掠過香港境內）
天文台喺6月4號下晝3點15分先掛一號風球，夜晚7點05分改掛3號風球，之後瑪麗喺第二日（6月5號）增強做強烈熱帶風暴，喺6月6號向北移動，天文台喺夜晚9點40分掛7號風球（即係8號東北烈風或暴風信號）。雖然第二日瑪麗減弱，但7號風球仍然維持，因為瑪麗喺6月8號再增強返，同埋轉吹東南風，天文台朝早9:05分將7號風球改掛為8號風球（即係8號東南烈風或暴風信號），之後瑪麗喺6月9號清晨向北橫過新界西部，天文台喺凌晨1點07分上9號波，到凌晨3點半上埋10號波。呢段時間造成嚴重人命同財物損失。隨住瑪麗登陸同減弱同埋遠離，下晝12點40分落返6號風球（即係8號西南烈風或暴風信號）取代掛咗9個鐘左右嘅10號風球，之後喺下晝4點半改掛3號波，最後喺夜晚11點40分取消所有風球。

瑪麗襲港個陣，令香港熱帶氣旋警告信號系統創下咗多個紀錄，到依家都未打破：

*8號或以上熱帶氣旋警告信號發出嘅時間長達2日18個鐘頭50分鐘，係歷來之冠；
*單以8號信號計算，7號風球同8號風球發出嘅時間合共係2日3個鐘頭27分鐘，係歷來持續發出最長8號信號嘅紀錄；
*7號風球發出嘅時間長達1日13個鐘頭35分鐘，亦都係香港歷來發出最長嘅8號東北信號紀錄；
*天文台發出7號風球個陣，瑪麗離香港有500公里，係天文台發出8號信號嗰陣距離香港最遠嘅熱帶氣旋。

## 熱帶氣旋警告使用紀錄
### 英屬香港

### 葡屬澳門

## 參考

### 文獻
*〈歷年天災的回顧〉（頁56－106） ，《風雲可測 ── 香港天文台與社會的變遷》，何佩然著，香港天文台，2003年，ISBN 9622097014
多表置密碼法

**多表置密碼法**（**polyalphabetic cipher**）喺密碼學上係指用多過一款替代方案嚟幫段明文做加密，明文嘅唔同部份用唔同嘅替代方案。
## 睇埋
*啞謎機
*乘積密碼法
表格法

喺英文入面，**表格法**（**tabula recta**）會係一個 26 × 26 格嘅矩陣，每一條橫行都係有齊嗮 26 個英文字母，每一行都係打前嗰後向左移咗 1 格，即係第一行會係 A 開頭跟住出嗮淨低嗰 25 個字母，第二行會係 B 開頭跟住出嗮淨低嗰 25 個字母，第三行會係 C 開頭跟住出嗮淨低嗰 25 個字母... 如此類推，即係好似附圖噉。
炎明熹

**炎明熹**（；）係香港女歌手兼無綫電視歌唱節目《聲夢傳奇》第一季冠軍，女子組合After Class前成員。原名**王佳恩**（），後改名**王爖熹**（）。

## 履歷
王爖熹喺香港出世，阿爸阿媽都係中國大陸人，阿爸係汕尾人、阿媽係石家莊人，自細開始由佢嘅姑丈湊大。

## 比賽經歷
### 《[[聲夢傳奇]]》
*分數取決於25位評判畀嘅燈數，滿分係25分。

### 《[[聲生不息·港樂季|聲生不息]]》

## 演出作品

### 音樂錄像（個人單曲）

### 電視劇（無綫電視）

### 主持節目（無綫電視）

### 綜藝節目（[[無綫電視]]）

### 廣播劇

### 舞台劇

## 演唱會／音樂會

### 非個人音樂會

### 演唱會同大型音樂會嘉賓

### 音樂表演

## 廣告同代言
### 廣告同代言

### 宣傳大使

## 參考

## 出面網頁

*
*
*
姚焯菲

**姚焯菲**（，）係香港無綫電視歌唱節目《聲夢傳奇》第一季亞軍，而家係無綫電視經理人合約藝員、星夢娛樂旗下音樂廠牌「愛爆音樂」女歌手同女子組合After Class成員。

## 參考

## 出面網頁
*
乘積密碼法

**乘積密碼法**（）喺密碼學上係指結合多過一種密文碼嚟做加密，用意通常係想令到段密文更加難拆解。
冼靖峰

**冼靖峰**（，），花名「**箭神**」、「**波哥**」，係香港無綫電視歌唱節目《聲夢傳奇》第一季參賽者，最後攞第四。佢2024年喺選秀節目《亞洲超星團》攞第三名，加入男子組合LOONG 9，獲策封為**妙音龍子**。

## 簡歷

#### 早年生活
冼靖峰早年讀喇沙小學同喇沙書院。2019年，佢參加ViuTV選秀節目《全民造星II》，首輪比賽唱《靈魂相認》成功入60強，次輪表演《修煉愛情》但冇導師揀入組，最終48強止步，之後冇正式出道做歌手。2020年，佢喺香港大學畢業，攞到工商管理學學士（會計及財務）學位。

#### 2020年至今：參加《聲夢傳奇》出道
2020年中，冼靖峰參加TVB《聲夢傳奇》，跟「星格流行音樂學院」創辦人高晨維學唱歌。比賽前，佢同所有參賽者已經簽咗TVB經理人合約同星夢娛樂歌手合約。

2021年7月19日，《聲夢傳奇》總決賽（第14集），佢唱《我懷念的》攞評審最高分，加埋觀眾投票後總排名第4。

2021年8月12至15日，佢同其他學員喺旺角麥花臣場館開咗4場《聲·夢飛行 First Live On Stage》演唱會，係佢第一次公開售票演唱會。同年12月，佢參演青春校園劇《青春本我》，飾演「葉亞馳」，係佢首次拍劇，仲同何晉樂合唱劇集主題曲。

#### 2022年：正式出道
2022年1月11日，冼靖峰推出首支個人單曲《一個人的幸運》，正式出道，成為《聲夢》首位出道男學員同「愛爆音樂」男歌手。1月18日，佢喺《聲夢傳奇》第9集唱陳奕迅《黑夜不再來》，YouTube片段破100萬點擊，成為節目首位男學員有百萬點擊歌。2月1日，《一個人的幸運》三星期內破100萬點擊，仲成為勁歌金榜冠軍歌同新城勁爆流行榜亞軍歌。

年尾，佢憑《青春本我》「葉亞馳」一角入圍《萬千星輝頒獎典禮2022》「最受歡迎電視男角色」同「最佳男配角」。佢同何晉樂合唱嘅《青春本我》主題曲，仲喺《2022亞洲影藝創意大獎》贏咗「最佳主題曲或主題音樂 - 香港地區冠軍」，並入圍亞洲區最後兩強。

#### 2023年：音樂同主持發展
2023年3月27日，冼靖峰推出單曲《BUG FIX》。6月，佢同潘靜文主持TVB音樂節目《J Music》，係佢第一次做主持。

#### 2024年：加入男團LOONG9 同拍劇
2024年3月9日，佢參加《亞洲超星團》總決賽，攞第3名，成為限定男團LOONG9成員。

5月，佢主演TVB劇《神耆小子》，飾演錢萬世集團電腦部職員「趙一鳴」，同鄭則仕（錢大海）、蕭正楠（趙子勇）有唔少對手戲。網民大讚佢演技自然，作為新人表現出色。

#### 2025年：進軍內地音樂節目
2025年第一季，冼靖峰以飛行嘉賓身份參加內地同TVB合製嘅《聲生不息·大灣區季》第8同第12期。

* 第8期：同李昊合唱林憶蓮《假如讓你吻下去》，被讚係「寶藏歌手」。
* 第12期：同Supper Moment、黃子弘凡、塗毓麟、林智樂合唱《無盡》。

## 參考

## 出面網頁
* 
*

類:無綫電視男藝員
何晉樂 (歌手)

**何晉樂**（，），花名「**石仔**」、「**石師傅**」、「**CD Rock**」，係香港男歌手，無綫電視歌唱節目《聲夢傳奇》第一季參賽者，最後攞第五。

2022年，何晉樂先後推出兩首單曲《身份對調》（同孫漢霖合唱）、《無證騎士》（個人獨唱），正式出道。

## 參考

## 出面網頁
*
*
*
密匙

**密匙**（，可以借入粵語做）喺密碼學上係指一件用嚟幫手做加密或者解密嘅資訊，例如彼利菲密碼法同維吉尼密碼法喺做加密之前都會講明一個關鍵字，用個關鍵字嚟幫手做加密。
何天天

**何天天**（，）係英國一位乒乓波球員。佢贏咗多項全國冠軍同兩枚英聯邦銀牌，亦參加咗2020年夏季奧林匹克運動會。

## 比賽生涯

*2014年大英國協運動會

*National champion 

*2018年英聯邦運動會 

*2020東京奧運
推遲咗嘅2020年夏季奧運會嘅參賽資格中，佢成為咗1996年亞特蘭大奧運以嚟第一位獲得奧運會參賽資格嘅英國女性。佢喺第一回合輸咗畀印度代表瑪尼卡·巴特拉。

## 參考

## 出面網頁
* World Table Tennis
*
*

類:女運動員
對稱密匙密碼

**對稱密匙密碼**（**symmetric-key cryptography**）泛指傳訊人同收訊人用嘅密匙一樣嘅密碼體制。密匙係指用嚟幫手做加密同解密嘅額外資訊，例如圍欄密碼法同凱撒密碼法當中嘅 n 以及係彼利菲密碼法同維吉尼密碼法當中用到嗰啲關鍵字。喺實際應用上，用家梗要有啲方法傳達有關「密匙係乜」嘅資訊，收訊人先會有能力做解密，通常係傳訊人同收訊人事先講好個用開嘅密匙，或者係傳訊人要傳信息之前講個密匙俾收訊人知。一路直至 1976 年中為止，世上嘅加密方法冚唪唥都係用對稱密匙密碼做嘅。

## 參考資料
永利澳門

**永利澳門**（英文：**Wynn Macau**）係澳門一座酒店兼賭場，响2006年9月6號開張，連埋到咗2010年4月21號開幕嘅部分，一共設1,004間客房。呢個架步屬於永利澳門有限公司，位於路氹城；入面唔止有**永利澳門娛樂場**（英文：**Casino Wynn Macau**），重開咗水療中心、美髮中心、餐廳、零售舖頭……

## 爭議
### 派彩比率被指過低兼收埋相關數據
綜合2009年5月5號《東周刊》及同月8號《頭條日報》嘅消息：化名譚女士嘅浙江建築材料商人，响2009年5月1號，喺永利賭場貴賓廳大手筆打老虎機，輸咗多於五千三百萬港紙。佢發覺中彩次數極少，深感奇怪。翌日，譚女士揾嚟三個朋友，聯手投注另外廿部機，實行押重注大包圍，務求翻本。點知玩咗二十多分鐘，職員忽然之間郁手停咗佢哋機，重將現金券同積分卡攞埋出嚟，只准每人玩兩部，佢哋唯有谷住啖氣走人，譚女士亦更加覺得賭場可疑。佢之後要求永利公開道歉同賠償，以及交出佢打咗三個月嗰部機嘅呑吐紀錄，以便計數，揾出佢係噉輸錢嘅原因，係唔係機器有問題——派彩率設得太低。然而對方畀嘅只有派彩資料，冇投注嗰部分，又欠奉解釋。佢於是有為此告上法庭嘅準備。兩日之後，譚女士又返去打老虎機，中咗次五百萬港紙嘅「jackpot」；雖然翻唔到本，但似乎出咗口氣。然而佢聲言冇放棄用以上方法追究。

## 參考網頁
組密碼法

**組密碼法**（**block cipher**）係一種密碼法，會對固定長度嘅位元做加密同解密；即係例如每 2 位元嘅數據做一**組**（block），段演算法會對每組分別做加密，如果手上淨係得其中一個位元嘅數據（另外嗰個位元仲未傳到過嚟），部機就會企咗喺度乜嘢都唔做。
鍾柔美

**鍾柔美**（，），英文原名，係香港無綫電視歌唱節目《聲夢傳奇》第一季季軍，女子組合After Class成員，本身係中菲混血兒。

## 碎料
佢喺2017年曾經為香港警察拍攝一段合唱歌片，為香港警察打氣。

## 比賽經歷
### 《[[聲夢傳奇]]》
*分數取決於25位評判給予的燈數，即滿分為25分。

### 《[[聲夢傳奇2]]》
*分數取決於25位評判給予的燈數，即滿分為25分。

## 演出作品

### 電視劇（無綫電視）

### 綜藝節目（無綫電視）

### 主持節目（無綫電視）

### 電影

### 微電影

### 音樂錄像

## 演唱會／音樂會

### 非個人音樂會

### 演唱會同大型音樂會嘉賓

## 廣告同代言

## 獎項同提名

## 參考

## 出面網頁
*
數據加密標準

**數據加密標準**（**Data Encryption Standard**，簡寫 **DES**）係一種對稱密匙密碼演算法，喺 1976 年俾美國聯邦政府嘅國家標準局確定做聯邦資料處理標準（FIPS），隨後喺國際上廣泛流傳。
密碼體制

**密碼體制**喺密碼學上係指一套用嚟做加密同解密嘅系統，講明嗮成個系統入面用咗乜嘢密匙同埋每一串密文碼。

## 對稱密匙

對稱密匙密碼泛指傳訊人同收訊人用嘅密匙一樣嘅密碼體制。密匙係指用嚟幫手做加密同解密嘅額外資訊，例如圍欄密碼法同凱撒密碼法當中嘅 n 以及係彼利菲密碼法同維吉尼密碼法當中用到嗰啲關鍵字。喺實際應用上，用家梗要有啲方法傳達有關「密匙係乜」嘅資訊，收訊人先會有能力解密，通常係傳訊人同收訊人事先講好個用開嘅密匙，或者係傳訊人要傳信息之前講個密匙俾收訊人知。一路直至 1976 年中為止，世上嘅加密方法冚唪唥都係用對稱密匙做嘅。

對稱密匙密碼可以分做兩大種：
*組密碼法－呢種密碼法會對固定長度嘅位元做加密同解密；即係例如每 2 位元嘅數據做一組，段演算法會對每組分別做加密，如果手上淨係得其中一個位元嘅數據（另外嗰個位元仲未傳到過嚟），部機就會企咗喺度乜嘢都唔做；例子可以睇吓數據加密標準（DES）同進階加密標準（AES）。
*流密碼法－呢種密碼法會對段密文嘅每個位元獨立噉做加密同解密；即係每次收到一個位元就會即場做加密或者解密，就算收唔到下一個位元嘅數據都唔會企喺度唔郁，頂櫳係將段唔完整嘅密文或者解密輸出傳俾個用家。

## 公開密匙

公開密匙密碼係因應對稱密匙密碼嘅劣處而喺 1976 年誕生嘅一種體制，係史上第一款「一條通訊用多過一條密匙」嘅密碼體制。同對稱密匙密碼唔同，公開密匙密碼會將密匙分做**公開**（public）同**私人**（private）兩組，當中前者會攞去周圍派俾啲用家（例如係一間企業啲客），後者淨係得控制個系統嗰一方（例如間企業啲高層）會知。技術性啲噉講嘅話，想像家陣有套密碼體制 T，個系統會用到兩條唔同嘅密匙：
#用家一定要能夠輕易噉計得出邊對密匙（加密匙 e 同解密匙 d）係相配嘅。
#T 喺運算上要簡單，即係用電腦行起上嚟唔使嘥好多系統資源。
#**最重要點**：就算一個嘗試破解密碼嘅人就算清楚知道咗 T、任何數量嘅對應明文同密文、以及係兩條密匙（e 同 d）當中其中一條，淨低冇俾佢攞到嗰條密匙依然係喺運算上極難搵得出嚟嘅（例如想像條密匙用電腦計要計成 100 年先計到出嚟；可以睇運算複雜度）。
#設 x 做信息，k 係密匙，y = {T_k}(x)，就算知道咗 y，x 都要係難以搵到出嚟嘅。
有咗個噉嘅系統，一位用家就可以想佢手上條解密匙保密－私人匙 d，同時又將自己條加密匙公開－公開匙 e，俾任何人隨意通過互聯網睇到 e。想像家陣有班人想同嗰位用家進行私人通訊（例：成千上萬嘅客想向一間企業傳信息，問件產品應該點樣用），佢哋嘅個人電腦可以隨意噉攞到 e，用 e 將自己嘅信息（例：可能會包括信用咭號碼等嘅敏感資訊）做加密跟住傳送去位用家嗰度；位用家可以輕易噉（點 1 同 2）用 d 嚟解讀呢啲信息。
;優劣
:公開密匙密碼解決到對稱密匙密碼嗰啲撈絞問題：喺公開密匙密碼呢種情況下，密匙嘅數量只會係用家數量嘅兩倍，每位用家一條 e 一條 d；而且因為 e 公開咗都唔會泄露 d（點 3），所以 e 大可以交俾啲未必靠得住嘅人（例：一間企業唔能夠預自己啲客識密碼學曉保護自己手上嘅密匙）；因為噉，同對稱密匙密碼比起嚟，公開密匙密碼比較啱用喺啲大得嚟又要同普羅大眾通訊嘅組織，例如廿一世紀初嘅大型企業同埋政府嘅各部門都會遇到「一般市民想用電郵向呢啲組織問嘢」等嘅情況。
:唯一問題係齋用呢種基本系統嘅話，用家（企業）唔能夠向外界（客）單向噉傳達秘密嘅信息。不過亦有進階啲嘅公開密匙密碼系統會用到「喺用傳訊方條私人匙做加密，再用收訊方條公開匙做加密，做到（因為用咗傳訊方嗰條私人匙）鑑別傳訊方身份」等嘅技術。

## 睇埋
*密碼協議

## 引咗
流密碼法

**流密碼法**（**stream cipher**）係一種密碼法，會對段密文嘅每個位元獨立噉做加密同解密；即係每次收到一個位元就會即場做加密或者解密，就算收唔到下一個位元嘅數據都唔會企喺度唔郁，頂櫳係將段唔完整嘅密文或者解密輸出傳俾個用家。
人工呼吸

**人工呼吸**，多數專指**嘴對嘴人工呼吸**，係種呼吸輔助嘅方法，亦係常見嘅急救程序，由急救人員用嘴對住被救者嘅嘴，將空氣吹入佢個肺度。
垃圾焚化

**垃圾焚化**係種處理固體廢物（垃圾）嘅方式，用燃燒方式將佢變成灰，令佢嘅體積大幅減少。處理垃圾焚化嘅設備叫**垃圾焚化爐**。
焚化爐

**焚化爐**係一種火爐，以高溫燃燒作用火化分解焚化垃圾等物體，成為炭、碳、水蒸氣、二氧化碳、二氧化氮、二氧化硫、臭氧、一氧化碳、二噁英同其他無法燃燒分解嘅固體等。以減少垃圾所佔空間、避免滋生細菌同發出異味。

火葬就係用焚化爐高溫分解人類或其他動物屍體。

焚化爐運作嘅時候產生嘅熱能可以用嚟發電、加熱，有啲焚化爐會附設泳池，冬天嗰陣以熱能加熱池水。

## 睇埋
*垃圾焚化
愛瞞日報

**愛瞞日報** （，，原本叫**愛瞞傳媒**，，）係由新澳門學社成員發起出版嘅刊物，2005至2021年發行。佢哋嘅版面仿照《澳門日報》，以惡搞形式「諷刺時弊」，並以「出紙一大張，瞞遍全澳市民」為口號。

## 沿革
2005年澳門立法會選舉期間嘅賄選同脅選問題引起社會討論。而喺選舉後，《澳門日報》登出多個議員當選祝賀廣告，凸顯咗澳門日報社會主義嘅立場。另外，當時正值第四屆東亞運動會舉行，當中嘅開支失控問題隨住東亞運嘅結束而逐漸浮現。澳門嘅城市規劃同公帑浪費問題亦深受關注。喺呢種社會氣氛下，時值澳門大學學生嘅周庭希等發起出版《愛瞞日報》，指出係「因為澳門有好多事被隱瞞住」先有出版嘅念頭。

《愛瞞日報》諧仿《澳門日報》嘅讀音同版面，諷刺《澳門日報》報社嘅親政府立場，同時亦諷刺澳門嘅時弊。

由於新澳門學社會將每一期《新澳門》上載到官方網站，所以《愛瞞日報》成日喺討論區被轉載或者作電郵轉寄，受到部份澳門網民歡迎。

《愛瞞日報》由2010年11月開始獨立出刊。2012年12月正式喺澳門新聞局以《愛瞞傳媒》名義登記，獲出版登記編號456，2013年3月開設新聞網站。

《愛瞞日報》喺2021年10月19號之後停止運作。

## 睇埋
*新澳門學社

## 參考

## 出面網頁
*
* 
*
* 新澳門學社 
* 香港電台電視部《鏗鏘集》：一石激起千層浪／
掃雷

**掃雷**係清理一笪埋咗地雷嘅地方嘅活動，喺軍事行動上，主要係為咗確保軍隊可以安全通行嗰個區域。而喺和平時期，掃雷可以令塊地可以安全噉用。
公開密匙密碼

**公開密匙密碼**（**public-key cryptography**），又叫**不對稱密匙密碼**（**asymmetric-key cryptography**），係喺 1976 年誕生嘅一種密碼體制。同對稱密匙密碼唔同，公開密匙密碼會將密匙分做**公開**（public）同**私人**（private）兩組，當中前者會攞去周圍派俾啲用家（例如係一間企業啲客），後者淨係得控制個系統嗰一方（例如間企業啲高層）會知。

## 攷
環保交通工具

**環保交通工具**，又叫**環保載具**，係指相對傳統用化石燃料推動嘅交通工具對環境帶嚟比較少負面影響嘅交通工具，當中陸上嘅就叫**環保車**。
周庭希

**周庭希**（，**Jason, Chao Teng Hei**，）係澳門一位社運同埋同性戀權利運動人士，前愛瞞日報社長，前新澳門學社理事長，澳門彩虹創辦人。依家係鍚根大學博士研究生。

周庭希喺2010年至2017期間擔任新澳門學社理事長，2017年2月23號喺Facebook宣佈會喺3月31號離開新澳門學社。

## 政治立場
周庭希係澳門一位支持民主、人權、LGBT權利運動活動人士。佢認為澳門社會價值真空、缺乏理想，又認為澳門並非一國兩制成功嘅例子，呼籲國際社會唔好畀澳門嘅例子分心，堅定支持香港對抗獨裁管治。

## 參選立法會
周庭希22歲參選2009年澳門立法會選舉，代表新澳門學社出選第三屆澳門立法會直接選舉，係當時最後生嘅候選人。以第15組民主新澳門第二候選人嘅身份攞到5512票落敗。

2013年澳門立法會選舉，周庭希再次代表新澳門學社出選澳門立法會直接選舉，打住自由主義嘅旗號獨立組成「自由新澳門」爭奪議席，以建立一個公平開放，自由民主嘅澳門。最後亦以3,227票落敗。

## 參考

## 出面網頁
*周庭希網站
*周庭希Facebook帳號
*新愛瞞學社網頁
*新愛瞞學社Youtube 頻道 
*愛瞞傳媒網站 
*愛瞞傳媒Youtube 頻道
鋼絲布

**鋼絲布**（），又叫**鋼絲刷**，係由幼細柔韌嘅鋼絲組成嘅物品，通常用嚟拋光或者清潔。
從開始到現在 (歌)

《**從開始到現在**》（；；）係韓國放送公社播嘅劇集《藍色生死戀Ⅱ》嘅主題曲。

## 簡介
呢隻歌後嚟畀張信哲翻唱並收錄喺《從開始到現在》同名專輯入面。

## 曲目
# 從開始到現在（原版）　
# Moment（原版）　
# 從開始到現在（日文版）
# Moment（日文版）

## 參考
李承哲

**李承哲**（；；；），係韓國男歌手。

## 音樂作品
### 錄音室專輯

### 現場專輯

### 最佳專輯

### 其他專輯

### 影音專輯

## 影視作品
### 影片

### 其他演出

## 獎
### [[Mnet亞洲音樂大獎]]

## 參考

## 出面網頁
* Official website (Korean)
*
2020年夏季奧林匹克運動會開幕典禮

**2020年夏季奧林匹克運動會開幕典禮**（）係2020東京奧運嘅開幕典禮，喺日本時間2021年7月23號晚上8點正，喺東京國立競技場舉行。

日本天皇德仁出席開幕典禮並宣讀奥林匹克憲章，亦有點燃奧林匹克聖火嘅環節，開幕當晚由網球運動員大坂直美點燃。而今屆聖火台由於考慮到國立競技場嘅消防缺陷問題，再次採用同2010年冬奧會同2016年奧運會類似嘅主聖火台方案：主聖火台只會喺開閉幕式期間點燃，之後比賽期間會被拆除，而聖火就會轉移到位於東京灣區域有明西運河嘅「」上嘅第二聖火台上點燃。

按照奧運嘅傳統順序，第一個入場嘅代表團係古代奧運發源地嘅希臘，之後係由各國難民組成嘅難民奧運代表團。俄羅斯奧林匹克委員會代表團原定係第三位出場，後來改至第77位。之後嘅各國代表同旗手以日文五十音嘅順序入場。最後出場嘅國家按順序分別為2028年夏季奧運嘅主辦國美國、2024年夏季奧運（即係下屆）嘅主辦國法國、同埋今屆主辦國日本。各代表團入場嗰陣，司儀依序以法文、英文同日文宣讀代表團個名。

## 參考
Everything I Am

《**Everything I Am**》係2020年新加坡國慶慶典嘅主題曲，由Nathan Hartono（向洋）主唱，萬恩全 （Joshua Wang）作曲同填詞，MV由何書銘執導。歌曲喺2020年7月14號推出。

受武漢肺炎疫情影響，呢首歌嘅歌詞反映住2020年對新加坡係具挑戰嘅一年，鼓勵大家對身邊每一個人感恩，仲有就係新加坡人團結一致。

## 參考
明知道

《**明知道**》係新加坡女歌手許美靜喺新加坡發行嘅第一張專輯，喺1994年4月3號發行，共有10首歌曲。

## 曲目

## 唱片版本

* 盒帶版
* 星馬CD版

## 參考
單車遊埠

**單車遊埠**（，**Bicycle touring**）係指以踩單車作為主要代步方式嘅遊埠，係近年嚟興起嘅一種運動形遊埠。

## 分類
單車遊埠根據踩單車嘅路程而分咗以下呢幾種：
### 近郊遊
泛指100km以下嘅路程
### 短途
泛指100km—300km嘅路程
### 中途
泛指300km—500km嘅路程
### 長途
泛指500km以上嘅路程
林偉強 (星加坡)

**林偉強**（Aaron Matthew Lim），新加坡男歌手同音樂導師，曾經為李聖傑、胡夏同埋梁靜茹等知名歌手演繹過demo，去到2014年推出自己首張EP。

## 經歷
### 早年
佢6歲開始學琴，喺新加坡國立大學修讀經濟學嘅時侯創立咗歌唱組織NUS Voices。

### 音樂事業
2007年，林偉強同本地音樂人馮啟勝一同創辦Intune音樂學院。2014年9月，佢發行咗自己首張個人EP《守護》。

武漢肺炎疫情期間，佢參與合唱咗音樂人譚志華發起，劉嘉慧同埋鄭夏韻共同創作嘅《露出笑臉》，鼓勵新加坡人共同抗疫。

## 音樂作品
### 個人專輯
*2014年9月：《守護》
* 2020年4月：《年紀》(Age)

### 其他
* 2013年：《透明的翅膀》（同馮啟勝以QQ Brothers名義推出）

## 參考


## 出面網頁
* 個人網頁
林偉強

**林偉強**可以係指：
*林偉強 (香港)：香港政治人
*林偉強 (星加坡)：星加坡音樂人
古代奧林匹克運動會

**古代奧林匹克運動會**（，）係古希臘嘅一種運動同宗教性慶典。

佢喺公元前776年至公元394年一直喺古希臘城市奧林匹亞度搞，一共293屆。期間主要由希臘各城邦參加，後嚟畀歐洲嘅羅馬人狄奧多西大帝以異端之名而冇再搞。
歐洲審計院

**歐洲審計院**（，）係歐盟主要下設機構之一。佢主要職責係審計歐盟同埋佢啲所屬機構嘅帳務以及財政收支。

## 拎
* Archives of the European Court of Auditors at the Historical Archives of the EU in Florence
* Access to documents of the Court of Auditors on EUR-Lex
* European Court of Auditors page on CVCE.eu
吔屎

**吔屎**（，英文：**coprophagia**），又叫**食屎**，係指一啲人類同動物喺平時或者特殊情況之下將自己抑或第啲同類或者異類物種嘅屎攞嚟食嘅行為。

常見嘅吔屎動物有屎殼郎、烏蠅、兔等等。

## 睇埋
*兩個女仔一隻杯（）
李察利臣

**李察利臣**（，，），係巴西男子足球員，身高179厘米，重71公斤，踢前鋒，2015年7月4號出道。

李察利臣初出道嘅時候，先後効力阿美利加明尼路、富明尼斯，2017-2018年度轉戰英超，先後効力屈福特、愛華頓、熱刺。

國際賽方面，李察利臣由2018年開始踢巴西足球代表隊。

## 葳蕤史

### 球會
; 熱刺
* 歐霸盃 冠軍：2024-25

### 國家隊
; 巴西
* 美洲國家盃冠軍：2019年
* 夏季奧運會足球比賽冠軍：2021年

### 個人
*年度陣容：2017

## 攷

## 拎
耶利文拿

**耶利文拿**（，，）係哥倫比亞男足球員，身高195 厘米，重94 千克，踢中堅，2013年3月20號出道。

## 葳蕤史

### 國家隊
; 哥倫比亞
*美洲國家盃季軍：2021年

## 效力過嘅球隊
巴塞隆拿足球會 哥倫比亞足球代表隊 愛華頓

## 參加咗
2018年FIFA世界盃

## 攷

## 拎
布林美

**布林美**（，，）係德國足球領隊、前足球後衛，1980至1998年踢職業。

## 葳蕤史

## 效力過嘅球隊
沙貝魯根 凱沙羅頓 拜仁慕尼黑 國際米蘭 薩拉戈薩 德國足球代表隊

## 參加咗
1994年FIFA世界盃 1990年FIFA世界盃 1986年FIFA世界盃 1984年夏季奧林匹克運動會 1984年歐洲國家盃 1988年歐洲國家盃 1992年歐洲國家盃
德國甲組足球聯賽

## 攷

## 拎
保羅畢列拿

**保羅畢列拿**（，，）係德國前足球員，踢中場，1970至1983年踢職業。

## 葳蕤史

;國家隊
* 世界盃冠軍：1974
* 歐洲國家盃冠軍：1972

;球會
* 德國足球冠軍（5次）：1972、1973、1974、1980、1981
* 德國盃冠軍（2次）：1971、1982
* 歐洲冠軍球會盃冠軍：1974
* 西甲冠軍（2次）：1975、1976
* 國王盃冠軍：1975

;個人
* 德國足球先生：1981
* FIFA 100

## 效力過嘅球隊
拜仁慕尼黑 皇家馬德里足球會 德國足球代表隊

## 參加咗
1982年FIFA世界盃 1974年FIFA世界盃 1972年歐洲國家盃
德國甲組足球聯賽

## 攷

## 拎
2016年夏季奧林匹克運動會獎牌一覽

2016年夏季奧林匹克運動會喺2016年8月5號至21號喺巴西里約熱內盧舉行，距離1896年雅典首屆奧運會有120年。共有207個國家同地區嘅11,238名運動員參加咗28個大項、306個小項嘅角逐。



## 參考資料
多重加密

**多重加密**（**multiple encryption** / **superencipherment**）喺密碼學上係指對一段經已加密咗嘅密文再做加密，目的通常係想加強保安。
手語名

**手語名**（）係喺聾人社羣裡面，一個人嘅專屬名稱，就好似佢嘅姓名噉。呢啲名可以係根據嗰個人嘅面部或者身體特徵而命名，又或者係佢嘅一啲習慣、小動作，亦都可以係喺佢嘅中文名或者英文名度抽啲字或者字母出嚟。

聾人機構「龍耳」指出，手語無統一標準，很多都係約定俗成，聾人會根據對方嘅特徵設計相應手語。

## 例子
聾人會根據一個人嘅特徵幫佢哋改手語名，例如：

* 陸軍裝髮型代表前特首董建華
* 煲呔代表前特首曾蔭權
* 「英」、「鷹」或者「狼」代表前特首梁振英
* 鬍鬚代表林子祥或者曾俊華
* 額頭有痣代表家燕姐

## 參考書

* 
* 

## 考




## 拎

* 香港啟聾學校手語視像字典「手語名」
2012年夏季奧林匹克運動會獎牌一覽

呢版列咗唔同國家或者地區喺2012年夏季奧林匹克運動會度攞到嘅獎牌。



## 參考資料
加菲迪

**加菲迪**（，，）係巴西足球員，踢前鋒，2001至2018年打職業賽。

## 葳蕤史

;禾夫斯堡
* 2008-2009賽季
** 德國甲組聯賽冠軍
** 德國甲組聯賽神射手

## 效力過嘅球隊
* 禾夫斯堡足球會
* 安養
* 沙比艾阿里
* 巴西足球代表隊

## 參加咗
* 2010年FIFA世界盃
* 德國甲組足球聯賽

## 攷

## 拎
東尼卻奧斯

**東尼卻奧斯**（，，）係德國男足球員，身高183厘米，重78千克，踢中場。

## 葳蕤史

### 漢莎羅斯托克
* 亞軍：

### 利華古遜
* 德國足協盃亞軍：

### 拜仁慕尼黑
* 歐洲聯賽冠軍盃冠軍：2012–13年；亞軍：2011–12年
* 歐洲超級盃冠軍：2013年
* 世界冠軍球會盃冠軍：2013年
* 德甲冠軍：2007–08年、2012–13年、2013–14年；亞軍：2010–11年、2011–12年
* 德國足協盃冠軍：、、；亞軍：2011–12年
* 德國超級盃冠軍：、2012年；亞軍：、
* 德國聯賽盃冠軍：2007年
* 德國U19聯賽亞軍：

### 皇家馬德里
* 歐洲聯賽冠軍盃冠軍：2015–16年、2016–17年、2017–18年
* 歐洲超級盃冠軍：2014年、2016年、2017年；亞軍：2018年
* 世界冠軍球會盃冠軍：2014年、2016年、2017年、2018年
* 西甲冠軍：2016–17年、2019–20年；亞軍：2014–15年、2015–16年；季軍：2017–18年、2018–19年
* 西班牙超級盃冠軍：、

### 國家隊
* FIFA世界盃冠軍：2014年；季軍：2010年
* 歐洲國家盃季軍：2012年、2016年
* 世界U17少年足球錦標賽季軍：2007年
* 歐洲U17少年足球錦標賽殿軍：

## 效力過嘅球隊
* 皇家馬德里足球會
* 拜仁慕尼黑足球會
* 德國足球代表隊

## 參加咗
* 2014年FIFA世界盃
* 2010年FIFA世界盃
* 2012年歐洲國家盃
* 2016年歐洲國家盃
* 2018年FIFA世界盃
* 德國甲組足球聯賽
* 西班牙甲組足球聯賽

## 攷

## 拎
迪斯高

**迪斯高**（，，）係波斯尼亞男足球員，身高193厘米，重80千克，踢前鋒，2003年出道。

## 葳蕤史

;球會
* 禾夫斯堡
** 德國甲組聯賽冠軍：2008-2009賽季

* 曼城
** 英格蘭足總盃冠軍：2011年
** 英超冠軍：2011-2012年
;個人
* 波斯尼亞年度最佳球員：2009年，2010年
* 德國甲組聯賽年度最佳球員：2008-2009賽季
* 德國甲組聯賽神射手：2009-2010賽季

## 效力過嘅球隊
* 禾夫斯堡足球會
* 曼城足球會
* 羅馬體育會
* 祖雲達斯
* 史浩克04

## 參加咗
* 2014年FIFA世界盃
* 德國甲組足球聯賽
* 英格蘭超級足球聯賽

## 攷

## 拎
馬里奧高美斯

**馬里奧高美斯**（，，）係德國男足球員，身高189厘米，重88千克，踢前鋒，2003至2020年踢職業賽。

## 葳蕤史

;球會
* 史特加
** 德國甲組聯賽 冠軍：2006-07年
** 德國青年錦標賽（German Youth Championship）：2003年

;球會
* 拜仁慕尼黑
** 德國甲組聯賽 冠軍：2009-10年

;國家隊
* 歐洲國家盃 亞軍：2008年

;個人
* 德國足球先生：2007年

## 效力過嘅球隊
德國足球代表隊 費倫天拿足球會 拜仁慕尼黑 禾夫斯堡足球會

## 參加咗
2010年FIFA世界盃 2008年歐洲國家盃 2012年歐洲國家盃 2018年FIFA世界盃 2016年歐洲國家盃 2005–06年歐洲足協盃 2007/08年度歐洲聯賽冠軍盃 2015–16年歐霸盃 2014–15年歐霸盃 2013–14年歐霸盃 2012/13年度歐洲聯賽冠軍盃 2008–09年歐洲足協盃 2004–05年歐洲足協盃
德國甲組足球聯賽

## 攷

## 拎
艾列頓達施華

**艾列頓達施華**（，，）係巴西前足球員，踢前鋒，喺1993至2013年踢職業賽。

## 葳蕤史

### 球會
* 雲達不來梅
**德國足球甲級聯賽冠軍：2003/04
**德國杯冠軍：1998/99，2003/04
* 貝爾格萊德紅星
**塞爾維亞足球超級聯賽冠軍：2006/07

### 個人
* 德國甲組足球聯賽最佳射手：2003/04
* 德國足球先生：2004

## 效力過嘅球隊
* 雲達不萊梅體育會

## 參加咗
* 德國甲組足球聯賽

## 攷

## 拎

類:雲達不來梅球員
RSA 密碼系統

** 密碼系統**（）係一種好出名嘅公開密匙密碼系統，專門攞嚟幫一啲以數字形式存在嘅重要資料（信用咭號碼、電話號碼同埋生日日期呀噉）做加密。

## 原理

RSA 密碼系統建基於一點：

想像家陣噉樣做：
*攞兩個數值有返咁上下大嘅質數 x 同 y。
*計出 n，n = x \times y。喺實際應用上，x 同 y 嘅數值極之大－喺廿一世紀初，x 同 y 用十進制表示嘅話兩個都會有超過 150 個位；所以「要用演算法搵出 n 嘅因數」要嘥極大量嘅時間。
*計出 \phi，\phi = (x-1) \times (y-1)。
*搵一個整數 e，當中 e 係 \phi 嘅相對質數（coprime）－即係話 e 同 \phi 嘅最大公因數 = 1；而且 1 。
*計出 d，當中 d \times e = 1\pmod{\phi}（可以睇商餘計算）。
*n 同 e 係公開匙，x、y、\phi 同 d 要保密。
用虛擬碼表達嘅話：
  int x = 61, int y = 53; // 為咗簡單起見，當住 x 同 y 係 61 同 53 先。
  int n = x * y; // 計出 n
  // n = 3233.
  
  // 計出 \phi
  int phi = (x-1)*(y-1);
  // phi = 3120.
  
  int e = findCoprime(phi);  // 計出 e
  // 喺呢個例子當中，e = 17 滿足到上述嘅條件。
  
  // 搵出滿足到以下條式嘅 d：
  d = (1 mod (phi))/e;
  // 喺呢個例子當中，d = 2753 
  public_key = (e=17, n=3233);
  private_key = (d=2753, n=3233);
  
  // 想像明文 P = 123, 密文 C 會係：
  C = (123^17) % 3233 = 855;
  // 幫密文 C 做解密嘅話：
  P = (855^2753) % 3233 = 123;
因為 x、y 同 \phi 數值極大，要用電腦喺夠短嘅時間之內搵出 d 嘅數值喺運算上行唔通（可以睇吓運算理論，尤其係運算複雜度理論）。而且做密碼嗰一方仲有得定時改變呢啲數值嚟加強保安。
## 攷
穆家駿

**穆家駿**（MUK Ka Chun, Nicholas），香港親中陣營政黨民建聯，港區全國青聯委員，曾經參選2019年香港區議會選舉但畀民主派支持嘅候選人羅偉珊擊敗。

## 早年生活
穆家駿喺2003年入讀培僑中學，曾經做過學生會成員同埋辯論隊隊長，當時穆嘅政治取態已明顯親建制，佢喺2010年入讀香港中文大學社會科學學院，但係重不時出席同埋協辦校友會嘅活動。去到2013年畢業後，穆家駿返去培僑做教學助理，修讀教育文憑後正式成為通識科教師。

穆家駿喺接受訪問時，承認自己曾經攞過英國國民（海外）護照，但就形容噉樣自己只係英國嘅二等公民。

## 部分公職

* 灣仔區分區委員會(灣仔西)委員

## 政治參與同立場
身為民建聯同香港培青社嘅主要成員，穆家駿曾經多次以培青社嘅身份出席唔同「愛字頭」組織嘅活動，而培青社亦多次發表激進親建制同反日仇外民粹主義言論。穆本人亦曾經做過立場親共嘅教聯會網上電台HKFEEL嘅時政節目主持，又多次邀請保衞香港運動召集人傅振中擔任嘉賓。近年，佢亦不時發表批評以前西方國家殖民主義嘅言論。

### 香港政制議題
穆家駿主張跟從全國人大單方面定落，大幅度限制提名權同埋參選權嘅831框架，而且反對增加所有民選區議員成為提名委員會成員或當時其他親中派人士提出嘅『白票守尾門』折衷方案。穆家駿又支持《國歌法》立法，反對進行公開諮詢。

### 教育議題
喺國民教育議題上，穆主張增加中學教育當中強制修讀《基本法》嘅時數，而喺通識教育方面，佢接受內地媒體訪問嘅時候亦都話，就算通識教育嘅自由度高，但係喺一啲國家大是大非嘅問題上，老師唔可以立場含糊。

### 參與2019年香港區議會選舉
喺2019年香港區議會選舉，穆家駿接替黨友鄭琴淵，出戰本來鄭所屬嘅愛群選區，但畀民主派支持嘅候選人羅偉珊擊敗。
雖然區選敗部，但都可以喺第二年7月分到個分區委員會委員嚟做。

### 參與2020年香港立法會選舉
喺2020年香港立法會選舉，穆家駿本來獲提名為港島區立法會候選人張國鈞名單第三名，但香港政府後來以武漢肺炎疫情為理由，押後選舉一年。之後北京未經香港人同意，強行修改香港選舉制度，大幅度削減直選議席嘅比例。民建聯之後暫時未有公佈選舉安排。

### 參與2023年香港區議會選舉
2023年，穆家駿再度參選2023年香港區議會選舉，喺政府大幅度削減直選議席同排除民主派參選，三會委員可以互相提名都唔當有利害衝突嘅制度下，佢參選地區直選（灣仔）。穆家駿本身亦係工聯會成員，但同屬工聯會嘅吳秋北就並無支持佢，反而支持佢嘅競爭對手新民黨黃守東。

佢最終攞到6691票，成為灣仔區區議員。

## 言論同埋爭議
### 香港培青社言論
喺2016年1月，銅鑼灣書店東主李波懷疑被中共越境擄走，香港培青社喺Facebook發佈一則「李波先生與哪些性工作者來往」嘅「通緝令」，主席陳志興隨即畀部分網民批評，話佢轉移視線同埋人身攻擊。不過，穆其後畀人揭發身為副主席，影響力反而更加大。之後，有記者喺培僑中學門外等候穆家駿，穆家駿一概拒絕回應，期間佢仲話要報警，為咗擺脫記者追訪就算睇到有車駛過都照衝出馬路。

### 理工大學連儂牆風波
香港理工大學學生會喺雨傘運動四周年前夕，將民主牆嘅一半改成「連儂牆」。民主牆一直由學生會管理，但校方其後用紅紙冚住牆上有港獨字眼嘅標語，又喺學生會所擬訂嘅民主牆守則上自行加上「釋義」，指學生會幹事會即係「理工大學學校發展處」，有學生不滿，抗議校方行動，穆家駿就避開民主牆本屬學生會管理或者大學自行釋義嘅問題，指責抗議嘅學生『迫使校方高層交出民主牆管理權』，不分是非黑白。

### 武漢肺炎疫情期間涉嫌唔恰當索取市民個人資料
武漢肺炎疫情期間，穆家駿同埋鄭琴淵被揭發喺2020年2月以派發口罩嘅名義，唔恰當索取市民個人資料。有市民前往穆家駿同埋鄭琴淵嘅辦事處領取免費口罩時，被要求出示身份證同埋住址證明，之後有關職員仲直接自行將佢嘅個人資料填喺一張選民登記表格上。有受訪市民話，現場好多長者根本唔知道職員填寫嘅係選民登記表格，就喺表格上簽名，前後至少有幾十份表格，而職員亦完全無提及選民登記嘅事。

### 東京奧運期間攻擊港隊成員伍家朗

2021年7月24號，正值東京奧運，穆家駿喺自己嘅Facebook專頁上，攻擊羽毛球港隊成員伍家朗，話佢著黑衫出賽，質疑佢係咪唔想代表中國香港出戰，並得到李梓敬嘅和應，李梓敬更加將矛頭指向伍家朗出賽時點解無著由另一贊助商FILA所提供，印有區徽嘅球衣。唔少網民，民主派人士，甚至部分親中派人士都批評穆家駿同李梓敬嘅言論。伍家朗回應事件，話自己無獲授權印區旗落去，又話自己一直以代表香港自豪，希望大家留意運動員表現，而唔係件衫度，佢又批評穆家駿「鬧還鬧，唔該搞清楚件事先鬧啦」。最終，伍家朗喺賽事落敗，有部分評論就認為，李梓敬同穆家駿令到當時嘅伍家朗，以致港隊其他成員嘅心理質素受到影響，係港隊落敗嘅元兇。

## 部分榮譽

* 2022年民政及青年事務局局長嘉許計劃 - 傑出社區服務人士

## 參考

## 睇埋
* 香港培青社
* 教聯會副主席

類:香港民建聯黨員
數碼簽署

**數碼簽署**（**digital signature**）係指用嚟鑑別以電腦收發嘅信息嘅方法。

## 睇埋
*密碼學
2020年夏季奧林匹克運動會同臺灣有關嘅事

喺2020年夏季奧林匹克運動會期間，有唔少同臺灣有關嘅事。

## 日本Niconico網民開幕儀式直播彈幕聲援台灣獨立
今年奧運開幕儀式，日本影片分享網站Niconico都有直播。其中喺台灣代表隊出場嘅時候，有好多日本網民寫上「台灣獨立」同台日友好嘅字眼。另外喺香港同中國大陸代表隊出場嘅時候，亦表示支持香港民主運動、香港修例風波同埋用「武漢肺炎」、「元凶」、「責任」、「戰犯」等字眼形容中國。

## 台灣正名問題相關爭議
台灣喺奧委會一向以『中華台北』名義參與，但係今年一啲日本媒體直接用『台灣』做稱呼，引起一啲中國網民不滿。

### 開幕進場儀式國家排序
日本今次奧運開幕進場儀式，以日文五十音嚟排國家出場次序。雖然表面稱呼仍然叫台灣做中華台北，但暗地就以「台灣」嘅名義（タイワン）而唔係「中華台北」嘅名義（チャイニーズタイペイ）排次序，事件引發咗唔少中國網民不滿。

### 日本放送協會喺開幕儀式後繼續直呼「台灣」
日本放送協會（NHK）喺開幕儀式後，唔理中國抗議，繼續堅持為台灣正名。喺佢哋網站統計各國奧運獎牌得獎數嗰度，亦都係用「台灣」而唔係「中華台北」。

## 中國網民欺凌台灣藝人爭議
有啲台灣藝人，包括范瑋琪、徐熙娣、蔡依林、徐佳瑩、魏如萱同埋吳映潔等，因為支持台灣奧運選手而被一啲中國內地網民攻擊，話佢哋支持台獨或者辱華。就算有啲藝人已經避重就輕，唔提及「中華台北」或者台灣等字眼，佢哋都一樣遭受到中國網民嘅欺凌。事件引嚟台灣跨黨派譴責，而台灣文化部就以「沒有一位藝人，需要為了支持自己國家的選手而道歉」，寫文力撐台灣藝人。民進黨立委陳亭妃就形容，中國係用緊抄家滅族嘅方式審查言論，希望所有藝人睇清楚。

呢啲欺凌，就連內地都有聲音批評。其中范瑋琪被狙擊之後，內地新聞網站《多維新聞》都呼籲大家放過范瑋琪，唔好郁啲就話人台獨。

## 睇埋
* 2020年夏季奧林匹克運動會同香港有關嘅事
* 2020年夏季奧林匹克運動會同中國大陸有關嘅事

## 參考
馬場大亨

《**馬場大亨**》（）係香港無綫電視嘅時裝劇集，由黃日華、陳秀雯、曾江、尹揚明、蔡少芬、梁藝齡、羅樂林、劉兆銘、光毅、駱應鈞、馮素波、李家鼎主演，1993年首播，係無綫電視26週年台慶劇。
沙士病毒2型Delta變種

**沙士病毒2型Delta變種**（學名：**B.1.617.2譜系**），俗稱**Delta變種病毒**或**印度變種病毒**，係隻引起武漢肺炎嘅沙士病毒2型嘅變種病毒。2020年尾喺武漢肺炎大爆發嗰陣，呢隻變種病毒首先喺印度發現。2021年5月31號世界衛生組織命名做Delta變種病毒。

## 徵狀
有話Delta變種啲最常見嘅徵狀可能有啲唔同於之前啲喺標準 COVID-19 上常見嘅啲。受感染嘅人可能會錯當啲徵狀係重感冒，並且可能冇意識到要做隔離。常見嘅徵狀報告到嘅係頭刺、喉嚨痛、流鼻涕或者發燒 。喺英國，Delta 菌株佔啲新病例嘅91%；係噉一項研究發現，最多嘅啲徵狀係頭痛、喉嚨痛同流鼻涕。

## 睇埋
*VOC-202012/01，首先喺英國發現嘅沙士病毒2型變種
*，喺丹麥水貂養殖場發現嘅沙士病毒2型變種
*，喺南非發現嘅沙士病毒2型變種

## 攷